﻿ACADEMIA ROMÂNĂ ANUARUL INSTITUTULUI DE ISTORIE „A. D. XENOPOL” XLVIII 2011 BUCUREŞTI EDITURA ACADEMIEI ROMÂNE ANUARUL INSTITUTULUI DE ISTORIE „A. D. XENOPOL” Tom XLVIII, 2011 SUMAR Institutul de Istorie „A. D. Xenopol” septuagenar. Marginalia (Alexandru Zub) . 1 STUDII ŞI ARTICOLE EVUL MEDIU ALEXANDRU SIMON, Soţiile ungare ale lui Vlad III Ţepeş: rolul, impactul şi receptarea unor alianţe şi rivalităţi medievale ........................................... 5 DANIEL MIREA, Cronologia documentelor lui Vlad vv. Înecatul ................... 13 LIVIU CÎMPEANU, Consideraţ ii administrativ-juridice asupra celor Două Scaune (Mediaş şi Şeica <Mare>) în Evul Mediu ......................................... 35 CĂTĂLINA CHELCU, Justiţie şi fiscalitate în cazul mănăstirilor închinate din Moldova (sfârşitul secolului XVI – secolul XVII) ...................................... 41 DE BELLO EMANUEL CONSTANTIN ANTOCHE, L'Éxpédition polonaise de 1450 en Moldavie et la bataille de la petite rivière de Crasna (Izvorul Crasnei, 6 septembre 1450) . 63 IULIAN MIHAI DAMIAN, Cruciada şi românii într-un proiect de la mijlocul secolului XV 81 FLORIN ARDELEAN, Frontiera apuseană a Principatului Transilvan ca zonă de conflict în anii 1570 ................................................................... 91 CONSTANTIN ARDELEANU, A British Military Mission to the Near East, Russia and the Danubian Principalities (1835-1836) ....................................... 101 MODERNITATEA CRISTIAN PLOSCARU, Boierimea din Moldova sub ocupaţie rusă (1807-1812). Reacţii şi iniţiative politice ......................................................... 117 GH. CLIVETI, Restaurarea „domniilor pământene” în Principatele Române, la 1822. Implicaţii europene (I) ........................................................ 131 VENIAMIN CIOBANU, Noi informaţii documentare privind unificarea Principatelor Române (1859-1861) ............................................................. 163 DANIEL PAVĂL, Filantropie şi asistenţă publică în lumea urbană românească (1864-1914) ............................................................ 193 LAURENŢIU STAMATIN, Implicarea înalţilor ierarhi ai B.O.R. în evenimentele politico-militare din anii 1877-1878 .......................................... 207 Anuarul Institutului de Istorie „A. D. Xenopol”, t. XLVIII, 2011, p. I–VI, 1–492 II ISTORIA CULTURII MARIUS CHELCU, CĂTĂLINA CHELCU, Mănăstirea Golia: reper al organizării spaţiului urban ...................................................... 223 SIMONA IVAŞCĂ, Nicolae Istrati, un cărturar moldovean adversar al Unirii Principatelor 241 LIGIA-MARIA FODOR, Din istoria învăţământului privat în Bucovina sub austrieci. Gimnaziul evreiesc din Storojineţ (1906-1918) ........................ 265 DAN PRODAN, The Turkologists from three Generations in Romania (1900-1945). Nicolae Iorga – Franz Babinger – Mihail Guboglu. Similitudes – Collaborations – Results ..................................................................... 273 SECOLUL XX OVIDIU BURUIANĂ, Cercul de studii al Partidului Naţional Liberal: practici politice şi mize simbolice în perioada interbelică ............................... 283 BOGDAN-ALEXANDRU SCHIPOR, Blocul Balcanic al Neutrilor în 1939. O iniţiativă britanică, un proiect al tuturor ..................................... 293 IONUŢ NISTOR, Literatura românească de propagandă şi reconfigurarea Balcanilor (1940-1944) .......................................................... 305 OTTMAR TRAŞCĂ, Constituirea Grupului Etnic German din România şi relaţiile cu Biserica evanghelică din Transilvania în primii ani ai „erei” Andreas Schmidt. 1940-1942 ............................................................ 315 PAUL NISTOR, Relaţiile României cu O.N.U. (1954) ............................ 329 DIMITRIS MICHALOPOULOS, Peasants and banks under communism: some early soviet experiments according to the Greek Diplomatic Service ................ 345 NUMISMATICĂ VIOREL M. BUTNARIU, Cu privire la problema editării unui „Lexicon Numismatic pentru Moldova (1359-1859)” (I) ......................... 351 DOCUMENTE DAN DUMITRU IACOB, Catagrafia clădirilor din Bacău la 1850 ........................... DUMITRU IVĂNESCU, Răscoala din 1907 în memorialistică, scrisori oficiale şi jurnale de front ............................................................................. 391 421 RECENZII ALEXANDRU-FLORIN PLATON, BOGDAN-PETRU MALEON, LIVIU PILAT (ed.), Ideologii politice şi reprezentări ale puterii în Europa (Georgiana Zaharia) . 447 MIHAI DIM. STURDZA (coordonator şi coautor), Familiile boiereşti din Moldova şi Ţara Românească . Enciclopedie istorică , genealogică şi biografică , vol. II, Boian – Buzescu (Mircea Ciubotaru) ........................................... 449 LUCIAN NASTASĂ, „Suveranii” universităţilor româneşti. Mecanisme de selecţie şi promovare a elitei intelectuale, I, Profesorii Facultăţilor de Filosofie şi Litere. 1864-1948 (Mihai Carp) .................................................. 452 III NOTE BIBLIOGRAFICE DANA PERCEC, ANDREEA Ş ERBAN, ANDREEA VERTEŞ -OLTEANU, Anglia elisabetană. Ghid de istorie culturală (Că tă lina Mihalache) . ALEX DRACE-FRANCIS, The Making of Modern Romanian Culture. Literacy and the Development of National Identity (Elena Bedreag) .............. IRINA GAVRILĂ (coord.), „Celălalt autentic”. Lumea românească în literatura de călătorie. 1800-1850 (Ancuţ a Vlas)............................ LILIANA ANDREEA VASILE, „Să nu audă lumea”. Familia românească în Vechiul Regat (Mihaela Tătaru) .............................................. CONSTANTIN ROMANESCU, Pagini ş i imagini din trecutul medical ieş ean (Sorin Grigoruţă)................................................................. REVISTA REVISTELOR „Revista de istorie socială”, XIII-XV, 2008-2010 (Sorin Grigoruţă) ............... „Argesis. Studii şi comunicări”, tom XVIII, 2009 (Ionel-Claudiu Dumitrescu)....... „Relations Internationales”, nr. 138, aprilie-iunie 2009 (Adrian-Bogdan Ceobanu) . „Studii şi materiale de istorie medie”, XXVIII, 2010 (Sorin Grigoruţă) ........... VIAŢA ŞTIINŢIFICĂ Activitatea Institutului de Istorie „A. D. Xenopol” în anul 2010 (Bogdan-Alexandru Schipor) ....................................................... IN MEMORIAM Recviem pentru un mare istoric: Leonid Boicu (Dumitru Vitcu) ..................... ABREVIERI ........................................................................ 455 456 457 459 460 463 464 464 465 467 481 491 ANNUAIRE DE L'INSTITUT D'HISTOIRE «A. D. XENOPOL» Tome XLVIII, 2011 SOMMAIRE L'Institut d'Histoire «A. D. Xenopol» septuagénaire. Marginalia (Alexandru Zub) . 1 ÉTUDES ET ARTICLES MOYEN ÂGE ALEXANDRU SIMON, Les Femmes hongroises de Vlad III Ţepeş: le rôle, l'impacte et la réception de certaines alliances et rivalités médiévales .......................... 5 DANIEL MIREA, La Chronologie des documents de Vlad vv. Înecatul ................. 13 LIVIU CÎMPEANU, Considérations administratives-juridiques sur les Deux Sièges (Mediaş et Şeica <Mare>) au Moyen Âge ................................. 35 CĂTĂLINA CHELCU, Justice et fiscalité dans le cas des «monastères dédiés» de Moldavie ee (fin du XVI siècle – XVII siècle) ..................................... 41 DE BELLO EMANUEL CONSTANTIN ANTOCHE, L'Expédition polonaise de 1450 en Moldavie et la bataille de la petite rivière de Crasna (Izvorul Crasnei, le 6 septembre 1450) . 63 IULIAN MIHAI DAMIAN, La Croisade et les Roumains dans un projet du milieu e du XV siècle .......................................................... 81 FLORIN ARDELEAN, La frontière d'ouest de la Principauté de Transylvanie en tant que zone de conflit dans les années 1570 .................................. 91 CONSTANTIN ARDELEANU, Une mission militaire Britannique dans le Proche Orient, la Russie et les Principautés Danubiennes (1835-1836) ........................... 101 MODERNITÉ CRISTIAN PLOSCARU, Les Boyards de Moldavie sous l'occupation russe (1807-1812). Réactions et initiatives politiques ................................... 117 GH. CLIVETI, La Restauration des «règnes locaux» dans les Principautés Roumaines en 1822. Implications européennes (I) .......................................... 131 VENIAMIN CIOBANU, Nouvelles informations documentaires sur l'unifications des Principautés Roumaines (1859-1861) .................................... 163 DANIEL PAVĂL, Philanthropie et assistance publique dans le monde urbain roumain (1864-1914) ........................................................... 193 LAURENŢIU STAMATIN, L'Implication des hiérarques de l'Église Orthodoxe Roumaine dans les événements politiques et militaires des années 1877-1878 ............... 207 Anuarul Institutului de Istorie „A. D. Xenopol”, t. XLVIII, 2011, p. I–VI, 1–492 VI HISTOIRE DE LA CULTURE MARIUS CHELCU, CĂ T ĂLINA CHELCU, Le Monastère de Golia: repère dans l'organisation de l'espace urbain ..................................... 223 SIMONA IVAŞCĂ, Nicolae Istrati, un savant moldave adversaire de l'unification des Principautés .......................................................... 241 LIGIA-MARIA FODOR, De l'histoire de l'éducation privée en Bucovine sous les Autrichiens. L'école secondaire juive de Storojineţ (1906-1918) ....... 265 DAN PRODAN, Turcologues de trois générations en Roumanie (1900-1945). Nicolae Iorga – Franz Babinger – Mihail Guboglu. Ressemblances – collaborations – résultats 273 XXe SIÈCLE OVIDIU BURUIANĂ, Le Cercle d'études du Parti National Libéral: pratiques et enjeux symboliques des libéraux roumains dans l'entre-deux-guerres ........... 283 BOGDAN-ALEXANDRU SCHIPOR, Le Bloc Balkanique des Neutres en 1939. Une initiative britannique, un projet de tous ............................. 293 IONUŢ NISTOR, La Littérature roumaine de propagande et la reconfiguration des Balkans (1940-1944) ................................................... 305 OTTMAR TRAŞCĂ, La Constitution du Group Ethnique Allemand de Roumanie et les relations avec l'Église évangélique de Transylvanie dans les premières années de l'«ère» Andreas Schmidt. 1940-1942 .................................... 315 PAUL NISTOR, Les Relations de Roumanie avec ONU (1954) ....................... 329 DIMITRIS MICHALOPOULOS, Les Paysans et les banques pendant le communisme: quelques expérimentations soviétiques précoces d'après le Service Diplomatique Grec ............................................................ 345 NUMISMATIQUE VIOREL M. BUTNARIU, Sur le problème de l'édition d'un «Lexique Numismatique pour la Moldavie» (1359-1859) (I) .......................... 351 DOCUMENTS DAN DUMITRU IACOB, Le Recensement des bâtiments de Bacău en 1850 ....................... DUMITRU IVĂNESCU, L'Émeute de 1907 dans les mémoires, les lettres officielles et les journaux de guerre ....................................................... 391 421 COMPTES RENDUS ................................... 447 NOTES BIBLIOGRAPHIQUES ........................... 455 REVUES ........................................... 463 VIE SCIENTIFIQUE ................................. 467 IN MEMORIAM ...................................... 481 ABRÉVIATIONS ..................................... 491 C* ĂTĂLINA CHELCU JUSTIŢIE ŞI FISCALITATE ÎN CAZUL MĂNĂSTIRILOR ÎNCHINATE DIN MOLDOVA (SFÂRŞITUL SECOLULUI XVI – SECOLUL XVII) Argument Instaurat pe la jumătatea secolului XVI, regimul otoman în Moldova a contribuit şi la mărirea dărilor interne, acestea urmând cuantumul obligaţiilor către Poartă. Ne gândim la înmulţirea impozitelor din Moldova, mai cu seamă în secolul XVII, atin- 1 gându-se apogeul în secolul XVIII . În acest context, vechile dări au fost convertite în redevenţe monetare, dublate, începând cu a doua jumătate a secolului XVI, de elimi- narea imunităţilor fiscale. Asupra lor se revenea însă mai târziu, sub alte forme. Astfel, intervin schimbări şi în modul de executare a pedepselor de către cei învinuiţi, îngăduindu-se înlocuirea pedepselor propriu-zise cu plata unor sume de bani. Chiar şi cele mai grave, ca tâlhăria („jăcuire”, „tâlhăşug”), se puteau răscumpăra sau chiar ierta, în anumite condiţii, de domn, ca judecător suprem al ţării. În general, se ajunge ca pedepsele corporale şi cele privative de libertate să ia, din ce în ce mai mult, forma pecuniară a executării lor. Pe de o parte, această practică devine o componentă a planului general de colectare a numerarului necesar domniei, pentru satisfacerea cerinţelor otomane. Pe de altă parte, modul ei de aplicare asupra majoritarilor ortodocşi, dar şi asupra minoritarilor din perspectivă etnică sau confesională, ne dă indicii despre percepţiile şi auto-situările identitare din acea epocă. O problemă aparte o constituie imunităţile fiscale şi juridice dobândite de mănăs- tirile din Moldova. În şirul acestor privilegii, se încadrează şi încasarea de către acestea a amenzilor pentru infracţiunii grave („faptă mare”), precum omuciderea („moartea de om”). Cu alte cuvinte, modul în care amenda penală percepută de domn sau de dregă- torii săi devenea atât o modalitate de sancţionare, cât şi o sursă de venituri. Vom încerca, în măsura în care sursele ne vor permite, să identificăm şi competenţa judiciară a egumenilor în materie penală. Dificultatea demersului nostru vine din faptul că, dacă în cazul mănăstirilor obişnuite se cunosc elementele ce compuneau conţinutul imunităţilor * Cercetător ştiinţific, Institutul de Istorie „A. D. Xenopol” Iaşi. 1 Alexandru Constantinescu, D ă rile în Ţ ara Românească ş i Moldova (sec. XIV-XV), în SAI, 1975, 23, p. 110-118; N. Stoicescu, Regimul fiscal al preoţilor din Ţara Românească şi Moldova până la Regulamentul organic (sec. XV-XIX), în BOR, 1971, 23, nr. 5-6, p. 370-381; Matei D. Vlad, Le régime fiscal et administratif dans les villages de colonisation de Valachie et de Moldavie au XVIII siècle, în „Revue Roumaine d'Histoire”, 1971, 10, nr. 6, 1013-1026; I. Caproşu, O istorie a Moldovei prin relaţiile de credit (până la mijlocul secolului al XVIII-lea), Iaşi, 1989. Anuarul Institutului de Istorie „A. D. Xenopol”, t. XLVIII, 2011, p. 41–61 42 CĂTĂLINA CHELCU juridice şi fiscale, în privinţa mănăstirilor închinate actele de acordare a aceloraşi privilegii sunt mai sărace în informaţii. De drept, cercetarea încălcărilor legii aparţinea domnului, care percepea şi amenda stabilită în funcţie de gravitatea faptei săvârşite. Ca urmare, insistăm asupra acestui aspect ce ţine de relaţia dintre două instituţii, Domnie şi Biserică, în perioada supusă atenţiei, din perspectiva unor privilegii juridice şi fiscale recunoscute mănăstirilor închinate. Epoca închinării mănăstirilor din Moldova la Locurile Sfinte începe la sfârşitul secolului XVI, în timpul domniei lui Petru Şchiopu, odată cu zidirea mănăstirii Sf. Sava din Iaşi, în 1583, cu banii mănăstirii omonime din Ierusalim. Călugării greci veniţi de acolo primeau în dar de la vodă acel loc de case „ca s2 ă locuiască acolo ş i să - ş i facă ş i biserică ” . Analiza imunităţilor fiscale şi juridice acordate mănăstirilor închinate din Moldova doar pe parcursul secolului XVII, nu şi al celui următor, se justifică prin faptul că, de la începutul perioadei fanariote, închinările lăcaşelor din Moldova încep să ia o altă turnură prin interpretări abuzive ale dreptului de ctitorire. Această practică este anunţată încă de la sfârşitul secolului XVII şi va continua în veacul următor, provocând grave probleme în ceea ce priveşte respectarea jurisdicţiei ecleziastice şi a regimului privilegiat al Bisericii, în general. Acestea sunt argumentele opţiunii noastre pentru intervalul temporal delimitat de sfârşitul secolului XVI – secolul XVII. Introducere Dacă sursele diplomatice interne sunt cât se poate de clare în privinţa imunităţilor fiscale de care s-au bucurat mănăstirile, dreptul de judecată al monahilor – recunoscut de domnie – aşteaptă încă unele clarificări. Cu privire la fundamentul jurisdicţiei bise- riceşti în Moldova medievală şi premodernă, originea ei bizantină a fost deja arătată. „Exercitarea ei nu excludea aplicarea legii ţării, a unor obiceiuri, dar baza ei era pravila 3 canonică şi nomocanonică” . Biserica beneficia de o largă competenţă judiciară, ea putând judeca abaterile clericilor, pricinile lor civile şi canonice – cu excepţia vinilor grave a căror cercetare era păstrată în competenţa justiţiei domneşti –, păcatele canonice ale mirenilor (adulterul, incestul, căsătoria a patra, abandonul soţului sau soţiei, relaţiile sexuale nepermise), pricinile mirenilor de despărţenie, înfiere, zestre, moştenire, tutelă, 4 testamente . Privilegiile juridice şi fiscale recunoscute Bisericii îşi au rădăcinile în gândirea politică a împăraţilor bizantini, transpusă ulterior în texte juridice şi transmisă ţărilor române prin dreptul receptat. Un exemplu ar fi ideea de filantropie, manifestată 5 prin scutirile fiscale acordate lăcaşelor de cult . În legătură cu acest subiect, există investigaţii colaterale, referitoare la influenţa b67 izantină în spaţiul românesc , la sistemul imunităţilor în societatea medievală românească , 2 DIR, Veacul XVI, A. Moldova, vol. III (1571-1590), Bucureşti, 1951 p. 224-225, nr. 277; Documente privitoare la istoria oraşului Iaşi, vol. I, Acte interne (1408-1660), editate de Ioan Caproş u şi Petronel Zahariuc, Iaş i, Editura Dosoftei, 1999, p. 35-38, nr. 23 (în continuare, Ioan Caproşu, Petronel Zahariuc, Documente Iaşi , I); v. şi Dan Bădărău, Ioan Caproşu, Iaşii vechilor zidiri până la 1821, ediţia a II-a, revăzută, Iaşi, 2007, p. 45. 3 Valentin Al. Georgescu, Bizanţul şi instituţiile româneşti până la mijlocul secolului al XVII-lea, Bucureşti, Editura Academiei, 1980, p. 254. 4 Instituţii feudale din Ţările Române, coordonatori Ovid Sachelarie şi Nicolae Stoicescu, Bucureşti, 1988, p. 268. 5 Ibidem, p. 229. 6 Valentin Al. Georgescu, op. cit. 7 A. Cazacu, Justiţia feudală , în V. Costăchel, P. P. Panaitescu, A. Cazacu, Viaţa feudală în Ţ ara Românească ş i Moldova (sec. XIV-XVII), Bucureşti, Ed. Ştiinţifică, 1957, p. 463-500; N. Grigoraş, Instituţii JUSTIŢIE ŞI FISCALITATE ÎN MOLDOVA 43 8 la competenţa juridică a Bisericii din Moldova . De asemenea, se adaugă şi contribuţiile cu caracter preponderent descriptiv, preocupate de practicile închinării mănăstirilor din Moldova la Locurile Sfinte ale Ortodoxiei9. De aceea, se impune parcurgerea atentă a documentelor, cu redarea expresă a pasajelor privitoare la privilegiile fiscale şi juridice de care beneficiau respectivele mănăstiri. Înainte de închinare: secolele XV-XVI În urma parcurgerii documentelor de cancelarie din perioada anterioară iniţierii practicii închinărilor, am constatat că se impun anumite distincţii între imunităţile atri- buite de către domn fie mănăstirilor, fie mitropolitului, fie episcopilor. Ele se remarcă îndeosebi când era vorba de unele delicte săvârşite de locuitorii ai satelor pe care mănăstirile le stăpâneau: sate ale mănăstirilor, sate mănăstireşti pustiite, slobozii ale mănăstirilor, săteni din satele sau sloboziile mănăstirilor, posluşnicii mănăstirilor, sate ale Mitropoliei ori ale episcopiilor de Roman, Rădăuţi şi Huşi. De asemenea, au existat diferenţe în ceea ce priveşte competenţa judiciară a instanţelor ecleziastice: unele aveau dreptul de a judeca orice faptă penală, inclusiv omorul, altora nu li se acorda şi acest drept, ce rămânea în atribuţiile judecătoreşti ale domnului. Se înţelege că, în cazul infracţiunilor comise de slujitori ai Bisericii, clerici sau mireni, era supus judecăţii delictul canonic, în urma procedurii judiciare acordându-se o pedeapsă bisericească10, prevăzută de nomocanoanele bizantine şi de dreptul bisericesc dezvoltat apoi în ţările cu 11 populaţie ortodoxă . Pedeapsa „trebuia să fie pur spirituală, având ca obiectiv îndrep- 12 tarea duhovnicească a celui vinovat” . Dreptul de a judeca deţinut de egumeni şi de 13 ălugării mănăstirilor putea fi exercitat prin împuternicire domnească , aşa cum se petreceau lucrurile şi în Imperiul basileilor: aici i se recunoscuseră Bisericii atribuţii 14 judiciare , ca urmare „înălţimii morale la care Biserica înţelegea să ridice exerciţiul 15 funcţiunii judecătoreşti” . feudale din Moldova, I, Organizarea de stat până la mijlocul sec. al XVIII-lea, Bucureş ti, Ed. Academiei, 1971; V. Costăchel, Domeniul feudal, în . Costăchel, P. P. Panaitescu, A. Cazacu, Viaţa feudală…, p. 211-314; P. P. Panaitescu, Biserica, în . Costăchel, P. P. Panaitescu, A. Cazacu, Viaţa feudală …, p. 445-462; Vasile V. Muntean, Bizanţul ş i românii. Cercetare comparativă privind organizarea mănăstirilor, Iaşi, Trinitas, 2005. 8 Ş t. Berechet, Dreptul vechilor noş tri ierarhi la judecarea mirenilor, Bucureş ti, 1938; Gh. Cronţ , Clericii în serviciul justiţiei, Bucureşti, 1938; idem, Justiţia bisericească din Moldova şi Ţara Românească în secolele XIV-XVIII, în MMS, an. LI, 1975, nr. 3-4, p. 258-274; idem, Instanţ ele de judecată ale bisericii din Ţările Române în secolele XIV-XVIII, în MMS, an. LII, 1976, nr. 5-6, p. 338-359. 9 N. Iorga, Muntele Athos în legătură cu ţerile noastre, Bucureş ti, 1914; Teodor Bodogae, Ajutoarele româneşti la mă năstirile sin Sfântul Munte Athos, Sibiu, 1940; M. Beza, Biblioteci mănăstireşti în Epir, Rodos şi Paros, în AARMSLit, s. III, t. VII, 1934-1936, p. 237-241; idem, Biblioteci mănă stireşti în Palestina, în AARMSLit, s. III, t. VI, 1932-1934, p. 195-197; idem, Biblioteci mănă stireşti în Palestina, Chipru şi Muntele Sinai, în AARMSLit, s. III, t. VI, 1932-1934, p. 207-215; idem, Biblioteci mănăstireşti în Patmos, în AARMSLit, s. III, t. VIII, 1936-1938, p. 1-6; idem, Biblioteci mănăstireşti în Siria, Atena şi Insula Hios, în AARMSLit, s. III, t. VIII, 1936-1938, p. 7-20; idem, Biblioteci mănăstireşti la Muntele Athos, extras din AARMSLit, s. III, t. VII, 1934; idem, Urme româneşti în Răsăritul ortodox, ediţia a II-a, mă rită, cu numeroase adăugiri de text ş i ilustraţ ii, Bucureşti, 1937. 10 Vlassios I. Phidas, Drept canonic. O perspectivă ortodoxă , traducere în româneşte de Pr. Lect. Dr. Adrian Dinu, Iaşi, Editura Trinitas, 2008, p. 134. 11 Gheorghe Cronţ, Justiţia bisericească, p. 258. 12 Vlassios I. Phidas, op. cit., p. 135. 13 Gheorghe Cronţ, Clericii în serviciul justiţiei, p. 21. 14 Valentin Al. Georgescu, op. cit., p. 68; istoricul dreptului românesc recunoaşte modelul bizantin în regimul scutirilor acordate mănăstirilor. 15 Gheorghe Cronţ , op. cit., p. 15. 44 CĂTĂLINA CHELCU Până spre mijlocul secolului XV, privilegiul de imunitate acordat mănăstirilor din Moldova – prin care li se conceda jurisdicţia asupra infracţiunilor săvârşite de locuitorii de pe domeniul imunitar sau beneficiau de scutiri de obligaţii fiscale – este redat prin expresia „uric cu tot venitul”16, „uric, în veci”17, fără a se detalia conţinutul imunităţii. Sau, uneori, se făceau minime precizări în acest sens: „uric cu tot venitul, şi cu darea şi 18 cu tot” . Nerespectarea dispoziţiilor domneşti atrăgeau grele blesteme. Primul docu- ment păstrat, în care privilegiul de imunitate enumeră scutirile de sarcinile fiscale şi publice de care beneficiază populaţia domeniului ecleziastic respectiv, este de la Ştefan voievod, fiul lui Alexandru cel Bun, al cărui conţinut interesează şi subiectul nostru. Domnul întăreşte mănăstirii de la Horodnic, prin actul din 1 august 1444, stăpânirea asupra satului Balasinăuţi, precizând scutirile ce i se acordă mănăstirii respective: „Va plăti cu gâtul” nerespectarea poruncii domneşti de către vreun dregător. Pentru că „ce venit va fi, de orice fel, din acel sat, ei <dregătorii domneşti> să nu-l ia de la această mănăstire”19. În materie de judecată, domnul hotărăşte ca „pe acei oameni nimeni să nu îndrăznească să-i judece, niciodată, ci să-i judece dregătorii din această mănăstire şi alt 20 judecător să nu aibă niciodată, în veci” . Un alt document emis tot de cancelaria lui Ştefan vodă la 11 martie 1446 întăreşte mănăstirii Neamţ stăpânirea asupra mai multor sate. Domnul dăruia mănăstirii veniturile acestor aşezări, precum şi dreptul de a judeca pricinile apărute pe teritoriul lor. Le scutea de toate dările şi slujbele domneşti, interzicând dregătorilor însărcinaţi cu adunarea impozitelor să intre în satele respec- 21 tive . Între scutiri se menţionează: „Şi, de asemenea, nici osluharii să nu umble în aceste sate, nici judecătorii, nimeni să nu ia gloabă când se va face vreo moarte în satele lor, ci singuri călugării să ia gloaba”. Cât priveşte imunitatea judiciară pe care domnul o concedă egumenului şi călugărilor mănăstirii Neamţ, deducem din textul documentului că aceştia ar fi exercitat o jurisdicţie deplină, mai cu seamă că se menţionează şi compe- tenţa asupra celor învinuiţi de omor, delict judecat, de regulă, de către domn. „Şi, de asemenea, pe aceşti oameni din aceste sate nimeni să nu îndrăznească să-i judece întru nimic şi nici pentru orice faptă. Iar cui i se va părea că are strâmbătate de la aceşti oameni din aceste sate, acel să-i pârască înaintea egumenului de la Neamţ şi înaintea dregătorilor mănăstirii, şi alt judecător să nu aibă. Şi, de asemenea, nici osluharii să nu umble în aceste sate, nici judecătorii, nimeni să nu ia gloabă când se va face vreo moarte 22 în satele lor, ci singuri călugării să ia gloabă” . Deci şi amenda pe care trebuia să o plătească domniei cel vinovat de comiterea infracţiunii de „faptă mare” era acordată mănăstirii sub forma unei scutiri. În anul următor, aceleiaşi mănăstiri îi este confirmată stăpânirea peste satele sale, precum şi scutirile şi jurisdicţia acordate până atunci de domnii anteriori. Ideea că mănăstirea prelua amenzile colectate în urma săvârşirii unor infracţiuni este, din nou, menţionată: „nici globnicii, nici pripăşarii să nu ia gloabă de la 16 Instituţii feudale în Ţările Române, p. 231. 17 DRH, A. Moldova, vol. I (1384-1448), întocmit de C. Cihodaru, I. Caproşu şi L. Şimanschi, Bucureşti, 1975, p. 75, nr. 51. 18 Ibidem, p. 185, nr. 132. 19 Ibidem, p. 352-353, nr. 249. 20 Ibidem, p. 353, nr. 249. 21 „Toate aceste sate mănăstireşti să fie slobode de toate, să nu dea aceşti oameni din aceste sate nici dare, nici podadă, nici iliş, nici podvoadă, nici desetină din albine şi nici din porci. Şi, de asemenea, nici la cetate să nu muncească, ş i nici la mori şi la iazuri, şi să nu aibă nici o altă dare şi slujbă. Şi, de asemenea, în aceste sate să nu umble nici globnicii, nici pripăşarii, nici ilişarii şi nici altul nimeni dintre dregătorii şi pererubţii noştri” (Ibidem, p. 377, nr. 266). 22 Ibidem, p. 377-378, nr. 266. JUSTIŢIE ŞI FISCALITATE ÎN MOLDOVA 45 aceşti oameni din aceste sate, chiar dacă între aceşti oameni va fi duşegubină, fie tâlhărie, fie orice altă faptă, sau mare sau mică”23. Cu privire la recunoaşterea juris- dicţiei mănăstireşti, domnul precizează: „dregătorii noştri să nu aibă dreptul să judece pe oamenii lor şi nici să-i prade, ci numai călugării de la mănăstirea de la Neamţ cu egumenul şi cu cine ştiu ei să judece pe oamenii lor din aceste sate mai sus-scrise şi să 24 facă ei cu această gloabă ce ştiu” . Într-un alt document cu o destinaţie asemănătoare, domnul reconfirmă competenţa judiciară a călugărilor: „orice fel de faptă s-ar întâmpla între aceşti oameni, să-i judece călugării şi ei să ia această gloabă şi tot venitul provenit 25 de la aceşti oameni” . La 5 aprilie 1448, mănăstirii Pobrata prin egumenul şi dregătorii săi le este recunoscut dreptul de a judeca pricinile ivite în satele ce tocmai intraseră în stăpânirea mănăstirii, interzicându-li-se slugilor domneşti „să nu ia gloabă, nici tretină, pentru nici o vină, nici mare, nici mică, şi să nu-i judece pe aceşti oameni în nici un loc, ci să-i judece însuşi egumenul de la Pobrata sau dregătorii lor, iar alt judecător să nu aibă”26. Un document emis de cancelaria lui Alexăndrel vodă la 27 iunie 1449 arată că domnul acordă egumenului mănăstirii Pobrata şi dregătorilor acestuia dreptul de a-i judeca pe oamenii din satele mănăstireşti „pentru orice fel de faptă”. Ei trebuiau să vină înaintea egumenului sau a împuterniciţilor săi „pentru orice, fie chiar omor sau orice fel de faptă; şi alt judecător să nu aibă niciodată, în veci, pentru nimic, ci el însuşi să-şi judece oamenii săi şi să-i urmărească pentru toate, şi pentru gloabe şi pentru orice fel de 27 vini, oricâte se vor face la oamenii lor” . Este evidentă jurisdicţia deplină acordată mănăstirii. De asemenea, o jurisdicţie împărţită între domn şi conducerea mănăstirii Moldoviţa asupra tătarilor şi saşilor de la Baia este arătată de Petru vodă Aron în 1454: 28 „să nu-i judece nimeni, decât numai domnia mea şi călugării” . Scutiri de impozite, inclusiv de plata amenzilor pentru fapte penale – „omor”, „faptă mare”, „faptă mică” – sunt acordate de Petru Aron la 8 decembrie 1454. În ceea ce priveşte jurisdicţia asupra sătenilor din satele confirmate mănăstirii Neamţ, ca şi până atunci se precizează că aceasta să fie făcută „înaintea egumenului de la Neamţ şi 29 înaintea dregătorilor mănăstirii, iar alt judecător să nu aibă” . La 31 august 1458, Ştefan cel Mare acordă mănăstirii Moldoviţa, între altele, drept de slobozie pentru satul Borhineşti. Alături de scutirile fiscale enumerate pentru satul respectiv, apare şi scutirea de a plăti amenda pentru obligaţia de a identifica şi de a prinde pe ucigaşii, tâlharii sau hoţii care ar fi săvârşit fapte cu caracter penal pe teritoriul său: dregătorii domneşti „să n30 u gonască în hotarul acestui sat, pe urma răufăcătorilor” . Imunitatea fiscală este limpede exprimată în acest document: „Iar acest venit şi toate slujbele din acest sat, o31 tul să asculte de sfânta biserică de la Moldoviţa” . Prin actul din 3 februarie 1467, Ştefan cel Mare scuteşte de podvoade pe oamenii mănăstirii Bistriţa din satele confirmate de domn în stăpânirea călugărilor, acordând, în acelaşi timp, egumenului dreptul de judecată asupra acestora, precum şi acela de a încasa gloabele şi pripasul. În 23 Ibidem, p. 387, nr. 273. 24 Ibidem, p. 387-388, nr. 273. 25 Ibidem, p. 293, nr. 277. 26 Ibidem, p. 394-395, nr. 278. 27 DRH, A. Moldova, vol. II (1449-1486), întocmit de Leon Şimanschi, în colaborare cu Georgeta Ignat şi Dumitru Agache, Bucureşti, 1976, II, p. 7, nr. 5. 28 Ibidem, p. 58, nr. 41. 29 Ibidem, p. 62, nr. 44. 30 Ibidem, p. 108, nr. 74; în Instituţii feudale româneşti se spune: „ca să avantajeze un sat (mănăstiresc, de exemplu), domnul îl scutea de această obligaţie” (p. 486). 31 DRH, II, p. 108, nr. 74. 46 CĂTĂLINA CHELCU cuprinsul actului, ponderea cea mai mare o are dispoziţia ca dregătorii domneşti din ţinutul Neamţ, din care făceau parte şi satele respective, să nu colecteze amenzile penale, nici să nu judece pe locuitorii acelor sate. Ordinea lucrurilor stabilite de domn este următoarea: „nimeni altul să nu îndrăznească să-i judece pe aceşti oameni ai mănăstirii (…) şi nici gloabă să nu ia de la ei, nici pentru omor, nici pentru urma răufăcătorilor, nici pentru tâlhărie, nici pentru furt, nici pentru răpire de fată, nici pentru rană sângeroasă şi nici pentru lovitură cu vânătăi, şi nici pentru altceva, nici pentru vreo faptă, nici pentru faptă mare şi nici pentru faptă mică, să nu îndrăznească să-i judece pe aceşti oameni ai mănăstirii şi nici să-i tulbure, şi nici să nu ia gloabă de la ei, nici preţ de-un groş, că să-i judece înşişi călugării noştri de la Bistriţa pe oamenii lor şi gloaba să o ia de la oamenii lor egumenul ş i cu că lugării, iar alt judecă tor să nu aibă asupra lor, pentru că am dat să fie mănăstirii noastre de la Bistriţa, neclintit niciodată, în veci, tot venitul care va cădea în aceste sate mănăstireşti”32. Avem de-a face, şi în acest caz, cu o concedare către egumen a competenţei judecătoreşti depline, deci inclusiv asupra delictelor grave precum omuciderea şi furturile, a căror judecare era rezervată domniei. Din actele de până acum, încasarea amenzilor pentru orice fel de infracţiune, fie „mare”, fie „mică” era încredinţată mănăstirilor. Cu alte cuvinte, dreptul de jurisdicţie recunoscut acestora asupra locuitorilor din satele aflate în stăpânirea lor a constituit o importantă sursă de venit, având, aşadar, un caracter patrimonial. Prerogativa judiciară a egume- nului şi dregătorilor săi era dublată de privilegiul fiscal de încasare a amenzilor penale: 33 dreptul de a „judeca” şi dreptul de „a globi” . Urmărim, în continuare, ce spun actele. O schimbare în regimul scutirilor de până acum se produce în timpul lui Ştefan cel Mare. Prin actul din 19 august 1472, el scuteşte trei sate aparţinând mănăstirii Sfântul Nicolae din Poiană (Pobrata) de toate gloabele, în afara celor cuvenite domniei pentru omor şi răpire de fată: „ci numai să ia globnicii noştri, pentru noi, gloaba noastră pentru omor şi pentru răpire de fată, de la aceşti oameni ai mănăstirii din tustrele satele, iar altă gloabă şi treabă să nu aibă nici pentru faptă mare, şi nici pentru faptă mică”34. În ceea ce priveşte judecarea infracţiunilor comise, aceasta este concedată egumenului şi 35 împuterniciţilor acestuia, „singuri (…) să-i urmărească pentru toate, şi pentru gloabe şi pentru alte vinovăţii, câte vor fi să se săvârşească la aceşti oameni”, „iar cui i se va părea că are vreo strâmbătate de la aceşti oameni din aceste sate întru orice, sau pentru faptă mare, sau pentru faptă mică (subl. n.), ei să-i pârască şi să-i tragă înaintea egu- menilor, oricine va fi atunci la hramul Sfântul Nicolae, şi înaintea dregătorilor lui, iar alt 36 judecător să nu aibă niciodată întru nimic” . Slujitorilor domneşti li se interzice amestecul în judecarea pricinilor: „să nu-i judece întru nimic şi pentru nici o faptă nimeni dintre panii şi dintre dregătorii noştri”. Este un alt exemplu de imunitate juridică şi fiscală, cu excepţia amenzilor pentru omor („du[egubstvo”) ş i răpire ce vor intra în cămara domnului. De regulă, cuantumul unor astfel de amenzi era mare, încasarea lor aducând un venit considerabil37. Astfel, faţă de acele cazuri mai sus-amintite din 1448 şi 32 Ibidem, p. 211-212, nr. 146. 33 Gheorghe Cronţ , op. cit., p. 24; Istoria dreptului românesc, vol. I, Bucureş ti, 1980, p. 394. 34 DRH, II, p. 278-279, nr. 187. 35 Editorii acestui volum de documente au tradus slavonescul „da dovida6t<\> ih<\>” prin „să-i urmă- rească”, faţă de editorii colecţiei Documente privind istoria României, A, Moldova, vol. I: „să-i pedepsească”. Traducerea făcută de editorii volumului aparţinând colecţiei DRH este cea corectă, pentru că nu este vorba despre aplicarea sentinţelor de către cei ce au judecat, ci, mai degrabă, de urmărirea celor dovediţi găsiţi vinovaţi pentru strângerea gloabelor arătate prin sentinţe (vezi Gheorghe Cronţ, op. cit., p. 24, nota 4). 36 DRH, II, p. 278-279, nr. 187. 37 Pentru cuantumul acestor amenzi, vezi Instituţii feudale în Ţările Române, p. 180. JUSTIŢIE ŞI FISCALITATE ÎN MOLDOVA 47 1449 în care mănăstirii Pobrata îi erau recunoscute şi competenţa juridică pentru omor, documentul din 1472 reprezintă o probă pentru restrângerea privilegiilor, acordarea sau diminuarea lor depinzând, fireşte, de voinţa domnească. La 30 august 1479, Ştefan cel Mare acordă episcopului de Rădăuţi, Ioanichie, şi succesorilor acestuia dreptul de judecată asupra oamenilor din satul Rădăuţi şi din regiunea Coţmanilor aparţinând Episcopiei (subl. n.), cu excepţia sfezilor şi furturilor din târguri, lăsate în competenţa vornicilor de târg. În acelaşi timp, interzicea boierilor, dregătorilor şi slujitorilor domneşti, precum şi şoltuzilor şi pârgarilor de Suceava şi de Siret să se amestece în aceste sate: „nici să-i judece şi nici să ia gloabă de la ei, nici pentru faptă mare, şi nici pentru faptă mică, şi nici pentru omor, nici pentru răpire de fată care se vor face acolo, în acel sat, Rădăuţi. Numai pentru sfada în târg şi pentru furtul care s-ar dovedi de faţă în târg să-i judece pe aceşti oameni din Rădăuţi vornicii de târg, iar pentru altceva să nu aibă treabă să-i judece, ci să-i judece rugătorul nostru, chir Ioanichie, sau acela pe care îl va alege Dumnezeu să fie episcop la mitropolia noastră de la Rădăuţi sau vornicii lor, şi nimeni altul” (subl. n.); îi acordă, de asemenea, dreptul de a încasa gloabele şi pripasurile din aceste sate, scutindu-i, totodată, pe locuitorii acestora de slujbe domneşti. Aşadar, jurisdicţia episcopului nu acoperea cazurile de „sfadă în târg” – despre care credem că se înţeleg diverse pricini penale – şi de furturi comise pe teritoriul târgurilor. Administraţia lor fiind supusă domniei, infrac- ţiunile erau lăsate în competenţa reprezentanţilor acestuia. Documentul continuă cu o precizare foarte importantă pentru subiectul nostru: „cu acei oameni din acele sate să n-aibă treabă nici un boier al nostru, şi nici staroştii de Ţeţin, şi nici globnicii, şi nici pererubţii, nici să-i judece, şi nici să ia gloabă de la ei, nici pentru faptă mare, şi nici pentru faptă mică, nici pentru omor, nici pentru răpire de fată care se vor face acolo, la Coţmani, ci să-i judece episcopii noştri sau vornicii lor, cum scriem mai sus”38 (subl. n.). Specificarea unor limite ale competenţei judiciare concedate episcopului în cazul târgu- rilor, pe de o parte, şi împuternicirea acordată lui pentru exercitarea jurisdicţiei depline asupra satelor aflate în stăpânirea Episcopiei, pe de altă parte (a cărei formulare este aidoma celei acordate egumenilor) confirmă ideea că în această perioadă, delictele de orice fel puteau intra, prin împuternicire domnească, în sfera de jurisdicţie ecleziastică. Formule ca „nimeni altul să nu îndrăznească să se amestece în venitul mănăstirii”, cu unele excepţii, şi „alt judecător să nu aibă, ci tot acest venit să fie al mănăstirii”, confirmă, pe de o parte, caracterul patrimonial al judecăţii mănăstireşti asupra locui- torilor din satele aflate în stăpânirea lor, iar pe de alta, întinsele privilegii judiciare şi fiscale de care lăcaşurile de cult moldovene s-au bucurat în secolul XV. Delimitarea din ce în ce mai clară a jurisdicţiei mănăstireşti de aceea domnească devine evidentă în secolul XVI. Dacă scutirile fiscale rezultate în urma săvârşirii infrac- ţiunilor în satele mănăstireşti se păstrează – de pildă, „oricâte sate ascultă de acea sfântă mănăstire a noastră de la Putna, fie din ţinutul Suceava, fie din ţinutul Cernăuţi sau din orice alt ţinut vor avea ei sate în ţara noastră, prin toate acele sate ale lor (…) să nu meargă şi să nu adune nici o gloabă de la acei oameni, care vor trăi în satele lor, nici pentru omor, nici pentru răpire de fată şi nici o altă gloabă, ci toate gloabele ce se vor afla la acei oameni din acele sate, ele toate să fie sfintei noastre mănăstiri de la 39 Putna” – judecarea cazurilor de omor este făcută numai de domn: „în afară de cazul în care vreunui om din acele sate i se va întâmpla să omoare un om, acela să aibă a-şi lua 38 DRH, II, p. 336, nr. 220; p. 363-364, nr. 239. 39 Document din 17 ianuarie 1522, în DRH, vol. IV, p. 409, nr. 153 (mss). 48 CĂTĂLINA CHELCU l40 egea de la noi după obicei, iar gloaba, de asemenea, să fie mănăstirii” . Mai mult, identificăm chiar o restrângere a atribuţiilor juridice mănăstireşti, domnul dovedindu-şi competenţa şi în cazul altor speţe: „Şi iarăşi oricui i se va părea vreo oarecare strâm- bătate de la vreun oarecare om din acele sate, acela să aibă a-şi întreba asupra lui lege înaintea noastră sau înaintea egumenului. Toate cele scrise mai sus să fie acelei sfinte m41 ănăstiri a noastre de la Putna de la noi uric, neclintit, niciodată, în veci” . Este vorba, aşadar, despre reducerea dreptului de judecată al mănăstirii mai cu seamă în pricinile cu caracter penal. Epoca închinărilor În vremea în care unul dintre istoricii dreptului medieval românesc, Valentin Al. Georgescu, redacta remarcabila lucrare consacrată influenţei bizantine asupra institu- ţiilor româneşti până la mijlocul secolului XVIII, el recunoştea, într-un scurt pasaj, complexitatea regimului juridic al mănăstirilor închinate: „era o simplă închinare ctito- ricească, o simplă afectare de venituri sau o trecere în proprietatea beneficiarului închinării?”42 Este o întrebare căreia nici el, nici alţii de după el nu au găsit un răspuns mulţumitor. Dificultatea chestiunii rezidă, în primul rând, chiar în zgârcenia informaţiilor din actele juridice de închinare, emise în plină epocă a închinărilor, adică secolul XVII. Mai trebuiesc luate în calcul lipsa unei cercetări sistematice a surselor istorice datând din a doua jumătate a secolului XVIII şi, mai cu seamă, a celor din veacul următor, când d43 isputa în jurul secularizării averilor mănăstireşti era în plină desfăşurare . Dar numai o cercetare riguroasă a documentelor oficiale sau particulare emise în acest interval de timp va putea să aducă informaţii necesare pentru lămurirea acestei probleme. Poate că, prin contribuţia noastră în rândurile ce urmează, vom aduce o fărâmă de adevăr cu privire la această problemă. Petru vodă Şchiopu este domnul cu care începe epoca închinărilor în Moldova. Cu certitudine că descendenţa munteană44 şi cunoaşterea realităţilor din ţara românească de la sud de Carpaţi au facilitat adoptarea modelului închinărilor. Nici nu fuseseră încă începută ridicarea zidurilor viitoarei mănăstiri, că domnul dărui, în 1583, un loc de case călugărilor greci de la mănăstirea Sf. Sava de la Ierusalim „ca să locuiască acolo şi să-şi facă şi biserică”, ca „să fie rugă şi pomenire veşnică a domniei noastre, şi pentru pomenirea părinţilor noştri, şi a fraţilor domniei noastre, şi a doamnei şi a copiilor domniei noastre şi a altor domni, pe cine Dumnezeu va alege să fie domn, după viaţa 40 Ibidem. 41 Ibidem. 42 Valentin Al. Georgescu, op. cit., p. 173. 43 În 1861, de pildă, Ioan Brezoianu se declara, în lucrarea M ănăstirile zise închinate şi că lugării străini, în favoarea secularizării averilor mănăstireşti, argumentând cu inexistenţa dreptului de proprietate al Locurilor Sfinte asupra satelor deţinute de metohuri, precum şi a jurisdicţiei chiriarhului locului faţă de mă năstirea închinată. Cu privire la istoricul mănăstirilor închinate din spaţiul românesc şi, mai cu seamă, la evenimentele istorice din preajma secularizării averilor măn ăstireşti, petrecută în 1863, vezi Marin Popescu- Spineni, Procesul mânăstirilor închinate. Contribuţii la istoria socială românească, Bucureşti, 1963, singura contribuţie de sinteză pe această temă în istoriografia românească. 44 Petru Şchiopu era fiul lui Mircea voievod (1509-1510), nepotul lui Mihnea cel Rău (1508-1509) şi frate cu Alexandru al II-lea Mircea. Mihnea cel Rău era fiul lui Vlad Ţepeş. Înrudirea cu familia domnitoare a Moldovei se face prin alianţa matrimonială dintre Maria Voichiţ a, vară primară cu Vlad Ţepeş , ş i Ştefan cel Mare, din căsătoria că rora s-a născut Bogdan al III-lea, tatăl lui Ştefăniţă vodă. Rezultă că Petru Şchiopu era nepotul, prin alianţă, al lui Bogdan al III-lea şi văr al treilea cu Ştefăniţă (vezi Stoica Nicolaescu, Petru vodă cel Tânăr şi Petru vodă Şchiopul. O chestiune controversată în istoria românilor, Bucureşti, 1915). JUSTIŢIE ŞI FISCALITATE ÎN MOLDOVA 49 45 noastră, în Ţara Moldovei, şi pentru întreaga ţară şi întreaga Creştinătate” . Locul de case fusese cumpărat chiar de domn, fiind deci „drept domnesc”, şi nu „luat cu vreo silă sau prădăciune de la cineva”46. În acelaşi mod se petrecuseră lucrurile şi în Ţara Româ- nească, unde viitorului schit oltean Zdralea sau Roaba îi fusese dăruit loc de zidire de c47 ătre boierii Craioveşti, ctitori la mănăstirea athonită Xenofon după 1500 . Ruda sa munteană, Mihnea Turcitul, fiul lui Alexandru al II-lea Mircea, făcu, în 1585, a doua 48 închinare către Muntele Athos, anume mănăstirea Plumbuita . Mănăstirea ridicată de călugării greci în Iaşi se numi tot Sf. Sava şi este deja 49 metoh al lavrei de la Ierusalim la 7 iunie 1600 . Sursele mai târzii au arătat că mănăs- tirea închinată Sfântului Mormânt era folosită ca reşedinţă pentru patriarhii lumii o50 rtodoxe şi episcopii greci în trecere prin Iaşi . La început de secol XVII, mănăstirea dobândeşte, mai întâi prin daniile făcute de domni şi de particulari, apoi prin cumpără- turile proprii, un întins domeniu51. Două biserici, una din Cotnari52, alta din târgul Galaţi53, îi devin metohuri, în urma întăririi de către domn, cu încuviinţarea mitropo- litului şi a celor trei episcopi ai ţării, şi cu bunăvoinţa Sfatului domnesc, „să fie sub ascultare şi purtare de grijă acea sfântă biserică, rugătorilor noştri călugări de la sfânta u54 ga noastră, sfânta mânâstire numită Sf. Sava” ; şi „oamenii din popor, ce au ascultat până în ceasul acesta de acea sfântă biserică, de acum, de asemenea, să aibă a asculta şi 55 să se nevoiască pentru tot ce va avea nevoie acea sfântă biserică” . Obligaţia călu- gărilor este înscrierea domnului şi a familiei sale la marele pomelnic: „să ne scrie pe noi, şi doamna, şi copiii noştri şi părinţii noştri la sfântul marele pomelnic şi să roage 56 neîncetat pe Domnul Dumnezeu pentru noi” . Sursele care s-au păstrat dovedesc un tratament identic cu acela de care s-au bucurat şi alte lăcaşuri închinate din Moldova. De pildă, la 28 februarie 1627, Miron Barnovschi dăruieşte mănăstirii Sf. Sava din Iaşi venitul gloabelor şi duşegubinilor din satul Uricani, pe Bahlui, în ţinutul Cârligătura. Se menţionează expres în act faptul că satul fusese cumpărat de domn – „dreaptă cumpărătură a domniei mele” –, poruncind globnicilor şi duşegubinarilor să nu ia venitul din amenzi ce s-ar strânge acolo. În opinia noastră, precizarea „nici marii vătafi să nu tulbure acolo pentru gloabe şi pentru sânge şi nici deşugubinarii să nu tulbure acolo pentru deşugubinile din acest sat. Iar dacă va fi un astfel de om rău sau vinovat de omor sau va fi pentru altă pedeapsă, atunci slugile 57 noastre mai sus scrise să-i facă lege după fapta lui, cum este mai sus” sugerează că domnul concedă competenţa jurisdicţională dregătorilor săi, cu excepţia omorului şi a furturilor. În rest, avem de-a face cu aspectul fiscal al problemei şi nu cu neintervenţia 45 DIR, XVI, III, p. 224-225, nr. 277; Ioan Caproşu, Petronel Zahariuc, Documente Iaşi, I, p. 35-38, nr. 23; v. şi Dan Bădărău, Ioan Caproşu, op. cit., p. 45. 46 DIR, XVI, III, p. 225, nr. 277; Ioan Caproşu, Petronel Zahariuc, Documente Iaşi , I, p. 37, nr. 23. 47 Teodor Bodogae, op. cit., p. 73. 48 Ibidem, p. 73. 49 Ioan Caproşu, Petronel Zahariuc, Documente Iaşi , I, p. 73-74, nr. 50: „sfânta măn ăstire unde este hramul Adormirea Născătoarei de Dumnezeu, metohul Sfântului Sava de la Ierusalim”. 50 Dan Bădărău, Ioan Caproşu, op. cit., p. 165. 51 Domeniul Măn ăstirii Sf. Sava din Iaş i este tema unui alt studiu al nostru, aflat în lucru. 52 Ioan Caproşu, Petronel Zahariuc, Documente Iaşi, I, p. 162-163, nr. 119. 53 Ibidem, p. 170-172, nr. 122. 54 Ibidem, p. 164. 55 Ibidem, I, p. 172. 56 Ibidem, p. 195-195, nr. 145. 57 DRH, A., Moldova, XIX (1626-1628), volum întocmit de Haralambie Chircă, Bucureş ti, Editura Academiei, 1969, p. 186-188, nr. 156. 50 CĂTĂLINA CHELCU juridică a reprezentanţilor acestuia în satul respectiv. În afară de contribuţia anuală la plata tributului, satul metohului marii lavre de la Ierusalim primeşte scutiri de celelalte obligaţii faţă de domnie, iar călugărilor li se reînnoieşte, o lună mai târziu, dreptul de a încasa amenzile. Toate acestea, la care se adăuga venitul din perceperea ferâei, aveau o d58 estinaţie precisă: traiul monahilor şi întreţinerea mănăstirii . La 26 martie 1618, Radu vodă Mihnea, cu voia doamnei Maria, fiica lui Petru Şchiopu voievod, închină Sfântului Mormânt din Ierusalim mănăstirea Galata din Iaşi. Urmând tipicul dreptului bizantin al ctitoririi, domnul, în calitatea sa de nepot al lui 59 Petru Şchiopu – „sfânt răposatul unchi al domniei mele, Petru voievod” –, cu binecu- vântarea ierarhilor ţării şi cu bunăvoinţa Sfatului domnesc, dar şi „cu voia (…) doamnei Maria, fiica răposatului Petru voievod”, spune documentul, „am dat-o şi am închinat-o (…) cu tot ce are sfânta mănăstire, cu sate, cu iazuri, şi mori, şi vii, şi prisăci cu stupi şi ţigani, acolo unde se slăveşte în lumea întreagă, la cetatea Ierusalimului, unde este Mormântul Domnului Dumnezeului Mântuitorului nostru Iisus Hristos, unde este hramul Înălţării lui Hristos şi unde este cârmuitor şi purtător de grijă chir Theofan 60 slăvitul şi marele patriarh al Ierusalimului” . Gestul este justificat, în primul rând, de situaţia grea în care ajunsese mănăstirea, cuprinsă de „mare slăbiciune şi sărăcie”, ca urmare a conflictelor ce avuseseră loc la sfârşitul secolului XVI şi începutul veacului următor, a furturilor, dar şi a unei administraţii deficiente din partea călugărilor care „nu aveau teamă de Dumnezeu în inimile lor, ci au fost fără grijă”, „toate le cheltuiau şi le 61 risipeau fără grijă” . Urmează condiţiile pe care le stabileşte ctitorul pentru chiver- nisirea lăcaşului: „rugătorii noştri care vor locui de acum înainte în această mai sus spusă mănăstire Galata să socotească despre venitul care vine într-un an de la toate casele şi viile şi stupii, şi fie călugărilor pentru hrană şi pentru pomenirea ctitorilor care au dat şi au miluit sfânta mănăstire”62. Reiese limpede că închinarea s-a făcut respectând normele dreptului de ctitorie: moştenirea calităţii de ctitor, acordul chiriarhului locului, înzestrarea mănăstirii cu mijloace materiale, înscrierea domnului şi a familiei sale la „sfântul şi marele şi dumnezeiescul pomelnic”. Ceea ce atrage atenţia este elementul ce apare în plus faţă de o ctitorire obişnuită, şi anume obligaţiile ce decurgeau din statutul de metoh al lăcaşului de la Ierusalim. Şi se spune în document: „Iar ce va rămâne mai mult din acel venit, din acel an, să aibă a-l strânge şi a-l vinde egumenul de la sfânta mănăstire şi să facă bani, însă cu ştirea şi cu scrisoarea părintelui şi rugătorului nostru, chir mitropolitul Sucevii, şi să-i trimită cu pecetea sfinţiei sale la mai sus scrisa şi slăvita 63 cetate a Ierusalimului şi să-i dea în mâinile şi slăvitului patriarh” (subl. n.). Reiese din text faptul că lavrei de la Ierusalim îi revenea surplusul rămas, transformat în bani, după asigurarea cu toate cele necesare traiului monahilor şi întreţinerea mănăstirii. Foarte important pentru situaţia juridică în care se afla mănăstirea proaspăt închinată este faptul că venitul trimis la Ierusalim trebuia să aibă încuviinţarea episcopului locului, adică a mitropolitului, în speţă. În al doilea act de închinare, în ordine cronologică, de către 58 Ibidem, p. 188-190, nr. 156. 59 Radu Mihnea era fiul lui Mihnea al II-lea Turcitul, nepot al lui Alexandru al II-lea Mircea, fratele lui Petru Şchiopu. Voica Maria Puş caşu consideră că închinarea măn ăstirii Galata de către Radu Mihnea a fost un act de uzurpare a dreptului de ctitorire (Maria Voica Puşcaşu, Actul de ctitorire ca fenomen istoric în Ţara Românească şi Moldova până la sfârş itul secolului al XVIII-lea, Bucureşti, 2011, p. 159). 60 Ioan Caproşu, Petronel Zahariuc, Documente Iaşi, I, p. 168, nr. 121. 61 Ibidem, p. 168. 62 Ibidem, p. 169. 63 Ibidem. JUSTIŢIE ŞI FISCALITATE ÎN MOLDOVA 51 64 moştenitorul direct al lui Petru vodă, anume fiica sa, Maria, un an mai târziu , apare chiar termenul „închinată” sub forma „încănată”65. Amenzile percepute ca urmare a săvârşirii de infracţiuni către mănăstirea nou- zidită Galata, încasate în mai multe sate aflate în stăpânirea ei, erau dăruite de ctitorul 66 67 ei, Petru Şchiopu, la 1583 şi întărite de Ieremia Moghilă câţiva ani mai târziu . Aşadar, înainte de a fi închinată la Ierusalim, mănăstirii Galata îi sunt dăruite, printr-un act special al lui Mihail vodă Moghilă de la 28 noiembrie 1607, „gloabele şi duşegu- binile şi morţile de oameni, câte se vor face prin toate satele sfintei mănăstiri, din toate ţinuturile, ca să aibă ei a-şi lua toate gloabele, să le fie de ciubote”. Confirmarea acestor scutiri este justificată de necesitatea de a perpetua o stare de lucruri „precum a fost şi în zilele altor sfântrăposaţi domni şi precum au carte şi de la sfântrăposatul părintele 68 domniei mele, Simion voievod” . Cât priveşte jurisdicţia asupra satelor mănăstireşti, domnul porunceşte ca oamenii domneşti – pârcălabi şi mari vătafi – să judece doar pe vecini, deci pe ţăranii neliberi, lăsând, astfel, în grija egumenului judecarea celorlalţi. Porunca lui vodă e ca dregătorii săi să judece „după dreptate şi să-şi ia ferâia de la oricine, cum îi va fi judecata, iar altă prădăciune să nu facă, nici să nu aibă a-i prăda mai m69 ult peste ferâie” . Acelaşi îndemn către judecata „cu dreptate, cu oameni buni” şi luarea ferâiei tot cu „dreptate, iar altă treabă la gloabe şi duşegubine să nu aibă” venea şi de la Miron Barnovschi în 1626, când îngăduia mănăstirii Galata să strângă amenzile penale din satele sale. Scopul încasării lor este bine precizat: „să fie rugătorilor noştri 70 monahi de la sfânta mănăstire pentru îmbrăcăminte şi pentru ciubote” . Hotărârea domniei pare mult mai vehementă faţă de aceea în urmă cu 20 de ani, sugerând existenţa 71 abuzurilor comise de oamenii săi în respectarea rânduielii stabilite . Domnul aruncă asupra lor şi ameninţarea pedepsei cu spânzurătoarea pentru nerespectarea poruncii. Mănăstirii Pângăraţi îi sunt dăruite „gloabele şi duşegubinile”, dar să fie luate „după dreptate, de la cine va rămâne vinovat, după lege”72. Termenul „dreptate”, întâlnit în limba română în secolul XVII este sinonim cu acela de justiţie73. Bisericii îi erau 74 acceptate, în Cartea românească de învăţătură, sentinţele dacă „au legiuit dirept” , 75 deci se cerea respectarea unor principii, unor norme în judecarea faptelor . Emiterea unor acte destinate a înnoi dania domnească a amenzilor a fost urmarea directă a nerespectării poruncii domneşti chiar de dregătorii săi. La 16 ianuarie 1628, de 64 Ibidem, p. 180-182, nr. 129. 65 Ibidem, p. 182, nota 4. 66 Ibidem, p. 38, nr. 24. 67 Ibidem, p. 63-64, nr. 40. 68 Ioan Caproşu, Petronel Zahariuc, Documente Iaşi, I, p. 110-111, nr. 79. 69 Ibidem, p. 111. 70 DRH, XIX, p. 77-78, nr. 59. 71 În unele cazuri, abuzurile dregătorilor domneşti concretizate în nerespectarea regimului scutirilor acordate măn ăstirilor sunt explicite în actele vremii (Ibidem, p. 399-400, nr. 294). 72 Ibidem, p. 89, nr. 69. 73 Instituţ ii feudale în Ţările Române, p. 267. 74 Carte românească de învăţătură, ediţ ie critică, Bucureşti, 1961, p. 171, glava 58, zaceala 10. 75 „După lege şi după dreptate”, principii ce trebuiau respectate în judecarea faptelor, o expresie prezentă des în hrisoavele din secolul XVII. După Daniel Barbu, „legea pare să fie, indistinct, atât pravila împărătească, dreptul romano-bizantin receptat, cât şi «legea ţării», obiceiul pământului. (…) Legea rămânând exterioară dreptăţii, aceasta nu ar fi altceva decât numele dat echilibrului relaţiilor de putere, s-ar situa în acel punct fragil de cumpănă în care interesul individual, definit în funcţie de condiţia socială a purtătorului său, poate apărea legitim în raport cu alte interese particulare sau generale. Dreptatea vechilor hrisoave româneşti este, probabil, asemănătoare echităţii din common law” (Daniel Barbu, O arheologie constituţ ională româ- nească. Studii ş i documente, Bucureşti, 2000, p. 58). 52 CĂTĂLINA CHELCU pildă, egumenul împreună cu călugării de la mănăstirea Sf. Paraschiva din Iaşi „s-au jăluit pre pârcălabii de ţinuturi că le întră în sate de le pradă vecinii şi-i ciobotescu fără de ispravă, alta îmblă deşugubinarii în toată vremea, de fac năpăşti a fămei şi a fete de oameni buni şi a sărace pe minciuni, de fac şi-i bagă în fierăi şi-i ciobotescu, alta umblă 76 slugile hătmăneşti şi giudzii ţigăneşti de le învăluescu ţiganii şi-i pradă” . Mănăstirea Sf. Paraschiva din Iaşi este închinată ca metoh la Mănăstirea Sinai potrivit dorinţei lui Nestor Ureche, mare vornic al Ţării de Jos, ctitorul ei; actul închinării datează din 277 1 decembrie 1610, fiind emis de cancelaria lui Constantin Moghilă voievod . Motivele închinării: lipsurile cu care se confruntă călugării sinaiţi în „cruntele vremuri din urmă” cauzate de „primejdiile şi năpasele de la blestemaţii saracini şi mai ales de la fiii agare- n78 ilor făr Dumnezeu” . Şi acest lăcaş primeşte scutiri de dări pentru satul Ulmi, ţinutul Hârlău, şi i se dăruiesc amenzile penale, din cuantumul cărora egumenul va trimite călugărilor de la Mănăstirea Sinai pentru trai şi întreţinere79. De nerespectarea scutirilor acordate mănăstirii Secu, din ţinutul Neamţ se plâng şi călugării de aici de „răutate multă” din partea slujitorilor domneşti. Domnul porunceşte ca gloabele să intre în avutul mănăstirii, iar răufăcătorii – „nescare oameni răi, furi sau t80 ălhari” – să fie aduşi înaintea sa pentru a fi judecaţi . Înmulţirea slujbaşilor domniei pe teritoriul ţării, la începutul secolului XVII, având sarcini fiscale şi judecătoreşti, este evidentă ca urmare a îndemnului exprimat, aproape neîntrerupt, de respectare a regi- mului satelor de ţinut: „Pentr-aceia şi voi, toate slugile noastre, câţi veţi îmbla cu slujbele domniei mele la acel ţânutu, întru nemică să nu-i învăluiţi, nici bucatele să nu le 81 luaţi pentru alte sate” . Acordarea scutirilor mănăstirii Galata, între care se numără şi „gloabele şi duşe- gubinile” strânse în satele Belceşti, Plopi şi Călugăreni, toate situate pe Bahlui, ţinutul Hârlău, este condiţionată, la 16 decembrie 1626, de trimiterea cuantumului lor „la sfânta biserică a lui Dumnezău a Erusalimului, pentru ca să fii acolo pentru chivernisala acei sfinte mănăstiri”, cu îndatorirea înscrierii numelui domnului la marele pomelnic82. Cele trei sate fuseseră dăruite de Petru Şchiopu la terminarea zidirii ei, fiind „drepte 83 domneşti, ascultătoare de ocolul târgului Cotnari” . O citire „pe dos” a textului docu- mentului din 1626 arată că amenzile luate în cazurile de omor sunt cedate mănăstirii, şi nu dreptul de judecată asupra faptelor, acesta fiind recunoscut, aşa cum reiese din text, marelui vornic: „iar di vor fi numai niscariva morţi de om într-acele sati şi cu aciia să n-aibă treabă vel vornicul, ce întru toate să aibă treabă egumenul di la această sfântă mănăstiri, şi altul nimi să n-aibă treabă a întra într-acele sati nici cu o angării, cari sînt pe alţii în ţara domnii meli, ce ei numai ca să aibă a sluji şi a asculta la sfânta mănăstire”84. Este vorba, aşadar, de respectarea scutirilor acordate de domn şi în 76 DRH, XIX, p. 399-400, nr. 294. 77 Ioan Caproşu, Petronel Zahariuc, Documente Iaşi, I, p. 126-131, nr. 93. 78 Ibidem, p. 129-130. 79 DRH, A., Moldova, vol. XXI (1632-1633), volum întocmit de C. Cihodaru, I. Caproşu şi L. Şimanschi, Bucureşti, Editura Academiei, 1971, p. 373-376, nr. 293. 80 DRH, XIX, p. 185-186, nr. 155. 81 Ibidem, p. 186. 82 Ibidem, p. 170, nr. 142; vezi şi DRH, 19, p. 79, nr. 60; DRH, 19, p. 86, nr. 67: satul Vâlceşti stăpânit de mănăstirea Galata căruia i se acordă scutiri de dări fusese „cumpărat pe bani gata drepţi şi poprii” de către Petru Şchiopu (p. 86). 83 DRH, XXI, p. 441. 84 DRH, XIX, p. 170. O situaţie asemănătoare este în cazul satului Ulmi, confirmat mănăstirii Sf. Paraschiva din Iaşi de către Alexandru Iliaş voievod: după ce sunt înşiruite scutirile fiscale pentru oamenii satului, se spune: „nici globnici, nici deşugubinari să nu intre în acel sat, chiar dacă se vor întâmpla morţi de oameni în JUSTIŢIE ŞI FISCALITATE ÎN MOLDOVA 53 85 cazurile de omor, ale căror amenzi aveau un cuantum destul de mare , dar nu şi despre recunoaşterea dreptului de judecată a cazurilor grave de către egumen. Un hrisov asemănător fusese dat la pe la începutul aceluiaşi an pentru aceleaşi sate mănăstireşti86. Ceea ce surprinde în aceste două acte este enunţarea destinatarului: „am dat şi am întărit de la noi, în ţara noastră, Moldova, sfintei, slăvitei biserici din Ierusalim, unde este mormântul înfricoşător şi făcător de minuni al Domnului Dumnezeu şi Mântuitorului nostru, Isus Hristos, cu trei sate (…) care sate mai sus-scrise din zile străvechi au fost drepte domneşti, ascultătoare de ocolul târgului Cotnar, apoi au fost danie şi miluire de la acest Petru voievod cel Bătrân rugii sale nou-zidite, mănăstirea Galata, care este aproape de târgul Iaşi, care acum s-a făgăduit şi s-a dăruit a fi metoh acestei mai sus- scrise sfinte biserici a lui Dumnezeu din Ierusalim”. Aşadar, şi după închinarea la Ierusalim petrecută 1618 şi 1619, mănăstirii lui Petru vodă Şchiopu îi sunt confirmate scutirile de toate dările şi angheriile, în afară de darea împărătească de la oamenii din satul Voroveşti, ţinutul Iaşi. Între acestea se numără şi „gloabele şi duşegubinile ce se vor face în satul sfintei mănăstiri Voroveşti”, interzicând micilor dregători în sarcina cărora se afla strângerea amenzilor penale să nu le perceapă. Argumentul pe care îl invocă Alexandru vodă <Coconul> este „pentru că au arătat <călugării> şi carte înaintea domniei mele de la răposatul Radul voievod şi de 87 la alţi domni care au fost înainte de noi” . Astfel procedează şi alţi domni precum 88 89 90 91 Moise Moghilă voievod în 1631 , 1633 şi 1634 sau Vasile Lupu în 1634 invocând aceeaşi continuitate a imunităţii în cazul Galatei, în special pentru satele Belceşti, Plopi ş92 i Călugăreni din ţ inutul Hârlă u . Un alt caz este cel al mănăstirii Adormirea Maicii Domnului, cunoscută şi sub numele de Mănăstirea Barnovschi. Ridicată de evlaviosul domn, este închinată, la 9 decem- brie 1627, bisericii Sfântului Mormânt din Ierusalim. În actul de închinare domnul dăruieşte ctitoriei sale satul Toporăuţi din ţinutul Cernăuţi, pe care îl scuteşte de toate dările93. Se precizează faptul că satul „a fost drept de moştenire al domniei mele”, adică 94 „moşia lui părintească”, cum se spune în alt document . Între altele, interzice glob- nicilor şi duşegubinarilor să perceapă amenzile de la locuitorii răufăcători ai satului respectiv. Insistă asupra celor percepute ca urmare a omuciderilor, „vreo moarte de om”, poruncind marilor vornici să le lase în seama călugărilor. Destinaţia acestor scutiri este clară: „să le trimită la călugării care trăiesc la biserica din Ierusalim, ca să le fie acel sat, să nu aibă treabă marii vornici, nici pentru o angherie, câte sunt pe alţ i săraci ai noştri din ţara domniei mele” (DRH, XXI, p. 375). 85 Pentru cuantumul acestor amenzi, vezi Instituţii feudale în Ţările Române, p. 180. 86 DRH, XIX, p. 35-39, nr. 27. 87 Ioan Caproşu, Petronel Zahariuc, Documente Iaşi, I, p. 270-271, nr. 200. 88 Ibidem, p. 296-297, nr. 220. 89 DRH, XXI, p. 439-442, nr. 347; p. 442-444, nr. 348. 90 DRH, A., Moldova, vol. XXII (1634), volum întocmit de C. Cihodaru, I. Caproşu şi L. Şimanschi, Bucureşti, Editura Academiei, 1974, nr. 54, p. 58-59. 91 Ibidem, p. 209-212, nr. 188. 92 Nu la fel stau lucrurile cu satul mănăstiresc Vâlceşti, de asemenea scutit de dări, dar pentru care mănăstirii Galata îi mai este îngăduit a lua amenzile penale. Tonul autoritar al domnului transpare când cere respectarea regimului de scutiri al satului, precum şi justa aplicare a amenzilor: „ş i voi pârcălabi şi globnici de acel ţinut, să socotiţi, de să vor afla nescai oameni, făcători răi, în sat, furi sau tâlhari, de faţă, pre acee să-i prădaţi şi să-i globiţi, iară oamenii cei drepţi să-i lăsaţi în pace, întru nemic să nu-i învăluiţi. Iară cine va învălui, bine să ştie, că de mare certare vor fi de la domniia mea” (Ibidem, p. 254-255, nr. 225). 93 DRH, XIX, p. 348-353, nr. 266. 94 Ibidem, p. 501. 54 CĂTĂLINA CHELCU pentru încălţăminte şi pentru îmbrăcăminte şi pentru alte trebuinţe ale acelui sfânt loc şi ale bisericii lui Dumnezeu”95. Câteva zile mai târziu, Miron vodă Barnovschi reiterează gestul ctitoricesc prin întărirea satelor Şipote, din ţinutul Hârlău, şi Munteni, din ţinutul Vaslui, mănăstirii Adormirea din Iaşi, închinând-o împreună cu satele sale aceluiaşi 96 sfânt aşezământ . Şi cele două sate sunt stăpâniri ale domnului, cel dintâi dobândit pentru „dreaptă slujbă” de la domnii anteriori, al doilea fiind „drept domnesc, ascultător de ocolul târgului Vasluiului”. Scutirile acordate celor două sate, şi în exemplul anterior, au ca destinaţie asigurarea traiului călugărilor de la Sfântul Mormânt. Cu privire la administrarea satului Toporăuţi, Miron vodă nu îngăduie trimiterea unui dregător din partea mănăstirii, ci insistă pentru cel de-al locului, după moartea c97 ăruia „sătenii de acolo să-şi pună alt ureadnic, care va fi voia lor” . Mai mult, ca şi în cazul mănăstirii Galata, domnul precizează ca surplusul din „grâu, şi semănături şi alte bucate, ei <călugării> să le vândă acolo şi banii să-i trimită la egumenul care va fi la mănăstirea din târgul Iaşi, iar egumenul să-i trimită la sfânta şi marea biserică din Ierusalim”98. Cu alte cuvinte, domnia îşi păstrează oarecum dreptul de a controla admi- nistrativ satul închinat prin faptul că stabileşte exact traseul daniei materiale pe care metohul o va trimite lavrei sale. Participarea la administrarea averii unui locaş de cult făcea parte din privilegiile acordate ctitorilor. Aşadar, nu este vorba de ruperea satului de controlul domniei. Dificultatea elucidării regimului juridic al mănăstirilor închinate porneşte tocmai de la formulele contradictorii care apar în documente privitoare la modul de administrare al satelor închinate. Miron Barnovschi spune în acelaşi document: oamenii din Toporăuţi „să asculte de oamenii pe care îi vor trimite aici p99 atriarhii de Ierusalim” . Într-un alt document, asupra căruia vom insista mai jos, Chiril <Lucaris>, patriarh de Constantinopol, spune că mănăstirea tocmai închinată şi cele două sate vor fi „cârmuite şi stăpânite de preasfântul şi preafericitul patriarh al Ierusalimului, chir Theofan (…) şi de părinţii de la Sfântul Mormânt trimişi de el în ţară”, iar moşiile „să rămână libere, nerobite, necălcate, scutite, nesupărate şi necer- cetate de orice om domnesc şi boieresc, prin scutire domnească, să fie supuse de acum înainte, fără putinţă de a fi răpite şi despărţite, preasfintei biserici a Sfântului şi de viaţă p100 rimitorului Mormânt” . La 21 mai 1628, la Constantinopol, patriarhul ecumenic atunci încă în funcţie întărea prin semnătura sa închinarea mai sus arătată, la cererea lui Miron Barnovschi – „şi s-a cerut ş i o scrisoare a noastră de către acel pomeni ctitor şi domn”, se specifica 101 în actul respectiv . Se invocă autoritatea „scrisorilor patriarhiceşti” „pentru întărirea şi 102 ăstrarea închinărilor” . Gestul patriarhului ecumenic nu poate fi înţeles decât prin cunoaşterea tradiţiei canonice, adică a principiilor şi a normelor de drept după care s-a organizat şi a fost condusă Biserica. „Calitatea de judecători ecumenici (titulus universalis)” atribuită patriarhilor de Constantinopol, ceea le permitea şi participarea la 103 judecăţile interne , fusese consfinţită prin canoanele alcătuite şi adoptate încă de la 95 Ibidem, p. 352; scutirile sunt confirmate de Moise Movilă, la 25 august 1633 (DRH, XXI, p. 444-446, nr. 349) şi la 13 ianuarie 1634 (Ibidem, p. 18-19, nr. 17). 96 DRH, XIX, p. 359-364, nr. 270. 97 Ibidem, p. 352. 98 Ibidem, p. 352. 99 Ibidem, p. 352. 100 Ioan Caproş u, Petronel Zahariuc, Documente Iaş i , I, p. 254. 101 Ibidem, p. 251-254, nr. 186. 102 Ibidem. 103 Valentin Al. Georgescu, op. cit., p. 98. JUSTIŢIE ŞI FISCALITATE ÎN MOLDOVA 55 întemeierea instituţiei bisericeşti. Prin canoanele 3 al Sinodului al II-lea Ecumenic de la Constantinopol (381), 9, 17, 28 al Sinodului al IV-lea Ecumenic de la Calcedon (451) şi a canonului 36 de la Sinodul Ecumenic Quinisext din Trullo (Constantinopol, 691-692) se stabilea poziţia de întâietate a Patriarhiei ecumenice de Constantinopol, mai întâi o104 norifică (canonul 3 sinodul II ecumenic) , apoi de facto manifestată prin hirotonirea 105 itropoliţilor şi prin atribuţiile jurisdicţionale faţă de celelalte scaune patriarhiceşti . Instituţia imunităţii şi dreptul de ctitorire Avem deja câteva elemente pentru desluşirea a ceea ce a însemnat, din punct de vedere juridic, închinarea unui lăcaş, fie în interiorul ţării, fie către Locurile Sfinte ale Creştinătăţii. Am anticipat, prin exemplele de mai sus şi vom continua să arătăm că procesul înzestrărilor unui aşezământ bisericesc nu se petrecea la întâmplare, întregul proces întemeindu-se pe respectarea unor norme de drept canonic şi laic bizantin, adică a ceea ce numim dreptul de ctitorire. Înţelegerea conţinutului său va conduce la conturarea măcar a câtorva tuşe ale statutului mănăstirilor închinate din Moldova. Închinarea unei mănăstiri se înscrie în şirul actelor ctitoriceşti. Un act de ctitorie, în general, era însoţit în mod obligatoriu de o înzestrare cu bunuri. Averea bisericească îşi avea rădăcinile în actele de ctitorire pentru îndeplinirea rolului de odihnitoare a celor 106 osteniţi şi însetaţi şi n-ar fi putut valorifica virtutea „milei” creştine . Iar pentru a satisface trebuinţele serviciului liturgic, avea nevoie şi de bunuri pământeşti ca să-şi 107 întreţină slujitorii şi să-i sprijine pe cei care îi cereau ajutorul . Pe baza textelor canonice şi a legilor împăraţilor bizantini, averea bisericii se compunea din toate acele lucruri necesare pentru viaţa ei externă şi pentru îndeplinirea menirii sale. Era un drept fundamentat pe textul Scripturii, în care unul din îndemnurile Mântuitorului era „de a 108 împărţi totul cu aproapele” . În ceea ce priveşte acordul chiriarhului locului, legislaţia canonică este explicită, acesta fiind absolut necesar pentru o ctitorie. Fără încuviinţarea arhierească, fundaţia nu putea căpăta viaţă, iar pentru ca acea dezlegare să fie mult mai vizibilă se recurgea, de obicei, la obţinerea unei confirmări scrise109. Urmând normele canonice şi dispoziţiile cuprinse în legislaţia bizantină, titlul de ctitor se acorda de către autoritatea bisericească, iar consimţământul episcopului eparhiei în care se înfiinţa un aşezământ era obliga- o110 riu . Încuviinţarea chiriarhului nu reprezenta un gest formal, fiindcă între atribuţiile 104 Nicodim Milaş, Canoanele Bisericii Ortodoxe însoţite de comentarii, vol. I, partea II (Canoanele Sinoadelor Ecumenice), traducere făcută de Uroş Kovincici şi dr. Nicolae Popovici, Arad, 1931, comentariile lui N. Milaş la canonul 3 al Sinodului al II-lea de la Constantinopol (381), p. 99. 105 Ibidem, p. 97-101, 207-218, 233-236, 257-296, 403-404; canonul 36 de la Trullo, ordinea celor dintâi scaune ecumenice este: „scaunul Constantinopolului să beneficieze de prerogative identice cu tronul Romei vechi şi să se înalţe ca acela în afacerile bisericeşti, fiind al doilea după acela, după carele să se numere scaunul marei cetăţi Alexandria, apoi cel al Antiohiei şi după acesta cel al cetăţii Ierusalimului” (p. 403). Nu ne interesează aici discuţiile în jurul raportului patriarhului de Constantinopol cu episcopul Romei „vechi” al căror rezultat este cuprins şi în textul canoanelor invocate. Vezi şi Ioan Floca, Canoanele Bisericii Ortodoxe. Note şi comentarii, ediţia a III-a îmbunătăţită, îngrijită de Dr. Sorin Joantă, Sibiu, 2005, p. 90-11, 17-18, 101-104, 138-139. 106 Iorgu D. Ivan, Bunurile bisericeşti în primele şase secole, Bucureşti, 1937. 107 Nicodim Milaş, Dreptul bisericesc oriental, trad. după ediţia a II-a germană de D. I. Cornilescu şi Vasile S. Radu, revăzută de I. Mihălcescu, Bucureşti, 1915, p. 422. 108 Ibidem, p. 422. 109 Gheorghe Cronţ , Dreptul de ctitorie în Ţ ara Românească ş i Moldova. Constituirea ş i natura juridică a fundaţiilor din evul mediu, în SMIM, IV, 1960, p. 97; Ioan N. Floca, Drept canonic ortodox. Legislaţie şi administraţie bisericească, vol. I, Bucureşti, 1990, p. 496. 110 Gheorghe Cronţ , op. cit., p. 83. 56 CĂTĂLINA CHELCU ierarhului care dădea acordul, potrivit canoanelor, se număra şi aceea de a verifica dacă fondatorul putea asigura ctitoriei sale mijloacele trebuitoare pentru construcţia lăcaşului de închinare şi pentru întreţinerea slujitorilor111. Prin acest procedeu se înlăturau inconvenientele unei folosiri abuzive a dreptului de proprietate, căci înainte de a obţine aprobarea ctitoririi, ctitorul trebuia să cedeze bisericii, prin reprezentantul ei, episcopul 112 locului, tot ceea ce dăruia noii instituţii . Aşadar, spre deosebire de întărirea domnească, încuviinţarea primită din partea ierarhului era o primă măsură de admi- nistraţie. Însărcinaţi cu supravegherea fundaţiilor religioase, ierarhii exercitau şi această 113 atribuţie de cercetare prealabilă a posibilităţilor de care dispuneau fondatorii . Apoi, atât domnii care confirmă aceste acte de închinare, precum şi ierarhii care consimt 114 înfiinţarea lor sunt trecuţi în pomelnice alături de ctitori . Voinţa ctitorului determina crearea fundaţiei sale care trebuia în mod obligatoriu să primească acordul reprezentantului bisericii115 şi întărirea domnească. De aici decurgea o altă trăsătură a dreptului de ctitorire, transmiterea către moştenitori a privi- legiilor şi sarcinilor ctitoriale116. Actul de ctitorie presupunea, pe lângă privilegii, şi asumarea unor obligaţii precum aceea de a preda efectiv bunurile făgăduite prin actul de ctitorie, plus grija pentru folosirea bunurilor respective în scopul fixat dinainte. Aceste 117 prevederi îngrădeau tendinţa ctitorilor de a se socoti stăpâni ai aşezămintelor înfiinţate . Ceea ce ni se pare extrem de important când vorbim despre actul de ctitorire în ţările române este calitatea de protectori ai aşezămintelor pe care domnii români şi-o însuşesc. Urmare a vechii tradiţii potrivit căreia aceştia trebuiau să ridice şi să înzestreze f118 undaţii pioase , procesul închinării mănăstirilor moldovene s-a desfăşurat, cel puţin la începuturile sale, în concordanţă cu normele ctitoriceşti bizantine. Continuarea tradiţiei bizantine a fundării edificiilor religioase, respectarea imunităţilor juridice sau fiscale stabilite de precedesori prin confirmările domneşti, înzestrarea şi protejarea lăcaşurilor respective, reglementarea ctitoriilor potrivit normelor cuprinse în nomocanoane sunt, toate, elemente ale dreptului de ctitorie bizantin pe care le regăsim şi în cazul închinării mănăstirilor moldovene la Locurile Sfinte. Cu toate că primele acte de închinare au încercat să respecte normele juridice ale dreptului de ctitorire, dificultatea elucidării statutului juridic al metohurilor moldovene sporeşte pentru că, aşa cum arăta Valentin Al. Georgescu, „a dărui, a închina şi a rămâne stăpân absolut pe bunul dăruit sau închinat era o contradicţie interzisă de dreptul 119 120 laic şi canonic” . Istoricul vorbeşte de o „puternică sinteză de adaptare locală” a 111 Ibidem, p. 98. 112 Ioan N. Floca, op. cit., p. 498. Atât în dreptul canonic cât şi în bazilicale au fost identificate câteva etape ce au condus către stabilirea rolului chiriarhului de supraveghetor şi garant al folosirii corecte a averilor bisericeşti (Emilian Birdaş, Stavropighia în dreptul bisericesc, în „Glasul Bisericii. Revistă oficială a Sfintei Mitropolii a Ungro-Vlahiei”, an XIV, nr. 34, martie-aprilie 1955, p. 188-189). 113 Gheorghe Cronţ, op. cit., p. 99. 114 Ibidem, p. 98. 115 Gheorghe Cronţ, op. cit., p. 94. 116 Ibidem, p. 84; Nicodim Milaş , op. cit., p. 440-441. 117 Ibidem, p. 83. Din câteva legi de dinainte de Iustinian, s-ar părea că ctitorilor li de recunoş tea chiar şi un drept de proprietate asupra bisericilor sau mănăstirilor întemeiate de ei, nu numai un drept de admi- nistrare a bunurilor lor, sub supravegherea episcopului (Ioan N. Floca, op. cit., p. 496). Chiar şi înţelesul iniţial al cuvântului ctitor, acela de dobânditor, posesor, stăpân, ne arată că la începuturile creştinismului această situaţie era una acceptată; abia mai târziu a început să fie privită ca un abuz, cuvântului schimbându-i-se înţelesul în acela de ziditor, întemeietor, fondator (Valentin Al. Georgescu, op. cit., p. 155). 118 Gheorghe Cronţ, op. cit., p. 89. 119 Valentin Al. Georgescu, op. cit., p. 178. 120 Ibidem, p. 155. JUSTIŢIE ŞI FISCALITATE ÎN MOLDOVA 57 daniei de închinare şi a dreptului ctitoricesc bizantin. Închinarea „realiza, prin mijlocirea persoanei fizice sau a lăcaşului de cult care o primea, un obiectiv durabil care, în general, depăşea mijloacele personale ale dăruitorului. Îndeobşte, un scop pios, cucernic, o pia causa legată de credinţa creştină şi organizată cu o relativă autonomie (drepturi şi obligaţii), rămânând într-o dependenţă variabilă de lăcaşul principal de cult 121 (episcopie, mitropolie), pus în cauză prin închinare sau prin dreptul obiectiv” . De aceea, instituţia imunităţii este greu se reconstituit în cazul mănăstirilor închinate. Dacă natura ei fiscală, şi mai cu seamă aceea privitoare la încasarea, prin dreptul concedat de către domn, a amenzilor penale ca urmare a infracţiunilor petrecute în satele mănăstireşti poate fi investigată, imunitatea juridică este, în acest moment, foarte greu de identificat. Un exemplu de aplicare a normelor dreptului de ctitorie este reînchinarea mănăstirea Hlincea. A fost închinată de Maria, soţia lui Zotu Tzigara şi fiica lui Petru Şchiopu voievod, la mănăstirea Dionisiu de la Muntele Athos, dar în vremea lui Radu 122 Mihnea vodă ea decade, ca urmare a lipsei de grijă a călugărilor athoniţi . Şi cum situaţia nu se remedia – „văzând pustiindu-se pomana mea şi de unii, şi de alţii, călugări ce se cheamă c-au şezut într-acee svânt loc a lui Dumnedzău”, Maria o pune sub 123 ascultarea mănăstirii Galata, ctitoria tatălui său . Doi ani mai târziu, în 1626, Miron Barnovschi o găseşte tot „pustiită” şi „săracă cam din toate”. Drept urmare, îi dăruieşte locul din jurul mănăstirii şi o dă spre întreţinere călugărilor pe care Radu Mihnea îi 124 scosese din mănăstirea Aron vodă . Nici în timpul domniei lui Vasile Lupu soarta mănăstirii lui Zota nu se schimbase, pentru că domnul o reînchină la mănăstirea Driano de la Arghirocastro – închinare întărită şi de fiul său, Ştefăniţă –, prilej cu care dăruieşte mănăstirii satul Hlincea, împreună cu cei 15 posluşnici scutiţi de dări125. Nu avem actul de închinare de la Vasile vodă Lupu, însă ceea ce s-a petrecut cu mănăstirea de sub Codrii Iaşilor este dovada clară a respectării dreptului de ctitorire bizantin, prin 126 reînchinarea unui lăcaş în caz de nerespectare a obligaţiilor asumate de ctitori . Prin urmare, putem spune că există o foarte mare asemănare între documentele ce înfăţişează înzestrarea lăcaşelor nou-construite sau refăcute cu sate ce primesc scutiri fiscale şi, parţial, juridice în secolele XV-XVI şi actele prin care o mănăstire este închinată, împreună cu anumite sate sau locuri de case unui aşezământ din Orientul ortodox. Deosebirea constă în necesitatea trimiterii surplusului material, transformat în bani – de către călugării greci ce devin, odată cu închinarea, administratorii moşiilor respec- tive – lăcaşului ce îşi avea metohul în Moldova. Nu se poate vorbi pentru secolul XVII de pierderea controlului domniei asupra mănăstirii respective sau asupra satelor închinate. Judecarea pricinilor penale grave – tâlhăria şi omorul – au rămas în competenţa sa. Apoi, dăruirea amenzilor, al căror curs firesc ar fi luat drumul cămării domneşti nu este un fapt ieşit din comun, înscriindu-se într-o tradiţie, am putea spune, începută în secolul XV – limită temporală de la care am putut urmări actele de cancelarie. Mai mult decât atât, această practică se continuă şi în veacul XVIII pentru că, spun sursele, „să cuvin a să 127 giudeca cu Divanul gospod” . Prin urmare, putem considera că în procesul închinării 121 Ibidem, p. 154-155. 122 Ioan Caproş u, Petronel Zahariuc, Documente Iaşi, I, p. 152-153, nr. 111; „călugării n-au mai venit, nici au mai purtat grijă de metoh şi de sate, ce-au lăsat tot de s-au pusteit” (document din 18 decembrie 1616). 123 Ibidem, p. 208-209, nr. 157. 124 Ibidem, p. 212-213, nr. 160. 125 Ibidem, p. 529-530, nr. 479; p. 531-534, nr. 482. 126 Gheorghe Cronţ, op. cit., p. 84. 127 Documente privitoare la istoria oraşului Iaşi, volumul IV, Acte interne (1726-1740), editate de Ioan Caproşu, Iaşi, Editura „Dosoftei”, 2001, p. 206; Documente privitoare la istoria oraşului Iaşi, volumul V, Acte 58 CĂTĂLINA CHELCU mănăstirilor moldovene, împreună cu unele din satele lor, domnul a urmat etapele gestului obişnuit al ctitoriei, cel puţin pentru perioada aflată în atenţia noastră. Concluzii Aşadar, pe parcursul secolului XVII, domnii confirmă mănăstirilor închinate scutirile fiscale şi juridice aidoma veacurilor anterioare. Mănăstirilor Galata, Adormirea Maicii Domnului (zisă şi Barnovschi), Sf. Sava, Cetăţuia, Hlincea, Sf. Paraschiva, dar şi 128 altele închinate la Sfântul Mormânt de la Ierusalim, le sunt recunoscute statutul fiscal 129 de excepţie , datorită posluşnicilor aflaţi în slujba lăcaşelor de cult, a scutirilor de obligaţii fiscale, a încasării amenzilor pentru infracţiunile săvârşite de locuitorii de pe domeniul imunitar, dar şi a dreptului de a-i judeca pe aceştia, exceptând omorurile şi furturile. Cu alte cuvinte, domnia renunţă la atribuţiile sale şi ale reprezentanţilor săi în materie juridică, ca şi la perceperea dărilor şi prestarea muncilor ce i se cuveneau de la locuitori, în favoarea mănăstirilor respective. Reiese limpede că şi aceste mănăstiri beneficiau de acelaşi regim fiscal şi juridic precum cele neînchinate. În ceea ce priveşte jurisdicţia asupra locuitorilor din satele închinate, în toate documentele de până la sfâr- şitul secolului XVII pe care le-am parcurs, domnul transferă egumenilor atribuţiile judecătoreşti, mai puţin în cele de omor şi furturi, care rămân în competenţa lui: „Iar altu nime peste dânşii să nu înble, nici să aibă treabă cu dânşii, nime a-i giudeca sau a-i globi, făr numai egumenii lor, numai când s-ar găsi niscare morţi de om sau furtuşaguri adevărate făcute de dânşii, atunci să aibă treabă giudeţul a-i giudeca şi a-i certa şi a-i 130 globi”, se arată într-un document de la sfârşitul secolului . Şi aici se invocă respectarea dispoziţiilor lăsate de ctitorii lăcaşelor respective: „să hie pre aşedzarea şi legătura domnilor acelor bătrâni, ctitorilor acestor svinte mănăstiri, căci legăturile ctitorilor 131 cuprindu mai multă milă dată în toate” . Specific practicii închinărilor în Moldova este faptul că satele ce primesc scutiri de dări (sau li se îngăduie perceperea amenzilor penale) sunt moşii ale domnului: sate aparţinând ocolului unui târg, sate moştenite sau dobândite pentru „dreaptă şi credin- cioasă slujbă”; iar locul unde trebuia ridicată mănăstirea era tot „loc drept domnesc”. Din actele de închinare, de întărire a închinărilor de către ierarhi străini (cazul Mănăstirii Adormirea Maicii Domnului din Iaşi, a cărei închinare este întărită de patriarhul Constantinopolului), din acelea în care se reflectă revolta călugărilor români împotriva celor străini, veniţi după actul închinării, reiese că egumenii mănăstirilor închinate erau numiţi de beneficiarul străin de care depindeau administrativ. În ceea ce priveşte competenţele lor judecătoreşti, actele vorbesc foarte puţin, de cele mai multe ori chiar deloc. În cazurile penale foarte grave, precum omorul şi furturile, se spune foarte clar că cei vinovaţi de astfel de infracţiuni rămân sub jurisdicţia domniei. Valentin Al. Georgescu merge ceva mai departe şi spune că „egumeni ai mănăstirilor închinate, greci, de origine, „aveau atribuţii judiciare canonice la nivel inferior, dar nu interne (1741-1755), editate de Ioan Caproşu, Iaşi, Editura „Dosoftei”, 2001, p. 211, 230: „afară de morţi de om şi pricini de furtuş ag”. 128 Bârnova, Dealu Mare, Dumbrăviţa, Bistriţ a, Tazlău, Caşin. 129 Instituţii feudale în Ţările Române, p. 371. 130 Document de la Constantin Duca voievod, din 1 iulie 1693, prin care confirmă mănăstirilor Sfântului Mormânt scutirile avute de la alţi domni (Documente privitoare la istoria oraşului Iaş i, volumul III, Acte interne (1691-1725), editate de Ioan Caproşu, Iaşi, Editura „Dosoftei”, p. 45-48, nr. 56 (în continuare, Ioan Caproşu, Documente Iaşi, III). 131 Ioan Caproşu, Documente Iaşi , III, p. 48. JUSTIŢIE ŞI FISCALITATE ÎN MOLDOVA 59 n132 eglijabil” . Cercetarea noastră scoate însă în evidenţă două aspecte: 1) închinarea mănăstirilor în Moldova a fost un act de ctitorie, pentru că acest proces a urmat, cel puţin la începuturile lui, normele de drept bizantin în cazul fundării aşezămintelor reli- gioase; 2) atât în secolele XV-XVI, cât şi în perioada de început a închinărilor, mănăs- tirile din Moldova au beneficiat de privilegii administrative, fiscale şi judecătoreşti acordate de domnie. Amploarea privilegiilor a variat pe parcursul celor trei secole analizate, iar lărgirea sau restrângerea lor trebuie pusă în legătură şi cu capacitatea domniei de a dispune de un aparat capabil să controleze din punct de vedere birocratic (fiscal şi juridic) teritoriul ţării. Consolidarea acestui aparat este tot mai vizibilă din secolul XVI, ajungând, în veacul următor, ca domnia să supravegheze, prin repre- zentanţii săi, întreg teritoriul ţării. Fireşte, fenomenul nu a rămas fără urmări. Unele consecinţe se regăsesc în limitarea dreptului de judecată acordat mănăstirilor. Dacă în secolul XV egumenul şi împuterniciţii săi aveau competenţă judecătorească deplină asupra locuitorilor satelor mănăstireşti dăruite sau întărite de domn, inclusiv asupra faptelor penale grave, precum omorul şi furturile, de la sfârşitul aceluiaşi secol domnia a restrâns competenţele judiciare acordate până atunci. Se ajunge astfel ca, în veacul XVII, dregătorii domneşti din oraşe şi ţinuturi să judece în numele domnului şi faptele penale grave săvârşite în cuprinsul stăpânirilor bisericeşti. De aceea, în actele de întărire acordate mănăstirilor închinate se menţionau scutirile fiscale pentru satele închinate o dată cu mănăstirea, însă judecarea locuitorilor de pe acele moşii era lăsată în seama dregătorilor, domnul rezervându-şi competenţa asupra cazurilor de omor şi furturi. Conţinutul actelor de închinare şi de confirmare a închinărilor, cel puţin pentru perioada de început a acestui proces, reflectă într-o pondere covârşitoare aspectul fiscal 133 al gestului făcut, „pentru mântuirea sufletească”, potrivit documentului de epocă ; „iubirea pe care au avut-o către Dumnezeu şi căte sfintele biserici şi mănăstiri şi către rugătorii lui Dumnezeu, pe care i-au miluit şi i-au întărit, pentru mântuirea sufletelor lor şi veşnica lor pomenire”134, dintr-o „pietate excesivă”, ar spune un istoric135. Prin urmare, este vorba despre procesul prin care Locurile Sfinte ce beneficiau de metohuri 136 dobândeau dreptul de uzufruct asupra satelor acestora . Mărturia lui Dimitrie Cantemir cu privire la însuşirea surplusului cu voie de la vodă concordă cu textele surselor cores- punzătoare secolului XVII: „din veniturile mănăstirii ei lasă acolo doar atât cât este necesar pentru hrana călugărilor, restul se adună pentru nevoile lavrelor mai mari şi se 132 Valentin Al. Georgescu, op. cit., p. 93. 133 Cu privire la motivele închinărilor, există opinii care pun sub semnul îndoielii pietatea domnilor, starea precară şi lipsa slujitorilor ecleziastici, susţinute în textele actelor respective: „cauze politice care au impus domnilor, candidaţilor la domnie, boierimii, unor ierarhi – după cum se ştie – interesul de a închina către aş ezăminte străine lăcaşuri religioase din principate în scopul de a-şi crea mijloace de presiune şi surse de venituri cu o circulaţie mai largă şi mai puţin controlată de către Poarta otomană”; „sub faţada unor mari principii canonice şi dogmatice, obiectivul conştient şi esenţial era cel de natură politică şi economică” (Valentin Al. Georgescu, op. cit., p. 93). Şi Dimitrie Cantemir motiva practica închinărilor ca semn al evlaviei: „dacă însă – domnul sau boierul – se teme ca, după moartea lui, mănăstirea să nu se dărâme sau să se ruineze, o închină vreuneia din lavrele mai mari, care se găsesc în locurile pomenite mai sus. După aceasta, arhimandriţii acestor lavre sunt obligaţ i să privegheze asupra mănăstirii şi să se îngrijească să se afle acolo tot timpul călugări cu o viaţă nepătată ş i înzestraţi cu moravuri alese” (Dimitrie Cantemir, Descrierea Moldovei, Bucureşti, 1973, p. 359). 134 Ioan Caproş u, Petronel Zahariuc, Documente Iaş i , I, p. 232. 135 Marin Popescu-Spineni, op. cit., p. 7. 136 Teodor Bodogae, op. cit., p. 73, nota 1: „metoh (Μετοχή = participare, sucursală, dependinţă) însemna în limbajul donatorilor mai curând uzufruct decât proprietate. Şi venitul care se trimitea la locurile sfinte reprezenta numai suma rămasă după reparaţia metohului, după achitarea impozitului şi a câtimii fixată în timp de război”. 60 CĂTĂLINA CHELCU 137 trimite acolo în fiecare an” . La începutul epocii închinărilor, prevederile cuprinse în acte nu erau peste tot respectate de călugării străini care veneau, odată cu închinarea, ducând la numeroase plângeri şi chiar conflicte între monahii români, „ai pământului” şi aceştia138; fapte ce l-au îndemnat pe mitropolitul Anastasie Crimca, ctitor la mănăstirea Dragomirna, să arunce într-o însemnare pe un manuscris la 16 martie 1610 triplul blestem în cazul în care mănăstirea Dragomirna, unde era ctitor, ar fi fost închinată „Sfântului Munte sau Ierusalimului, sau să dea sub stăpânire mănăstirea noastră Patri- arhiei sau mitropolitului, sau să schimbe pe călugării Ţării Moldovei, sau să puie 139 egumen din o mănăstire străină” . Prin urmare, pentru apariţia şi evoluţia fenomenului închinărilor cele mai puternice impulsuri au venit dinspre Bisericile Orientului care au apelat la generozitatea 140 creştinească a domnilor noştri şi au încurajat dorinţa ctitorilor noilor mănăstiri – zidite către sfârşitul secolului XVI şi în secolul următor – de a asigura trăinicia materială şi spirituală a lăcaşelor prin legătura cu Locurile Sfinte ale creştinătăţii orientale. O altă motivaţie importantă pentru astfel de gesturi a reprezentat-o starea mate- rială precară a unor lăcaşuri şi lipsa slujitorilor, închinarea urmând să prevină ruinarea m141 ănăstirilor şi ţinerea lor în fiinţă prin intermediul monahilor aghioriţi (cunoscuţi 142 pentru calităţile lor de buni administratori) , Domnii români deveneau, astfel, moşte- 143 nitori ai tradiţiei bizantine, bulgare şi sârbeşti de patronare a Muntelui Athos , a Ierusalimului sau a Antiohiei. Se poate face o legătură între venirea grecilor – a balcanicilor, în general – în Moldova, în a doua jumătate a secolului XVI, şi procesul închinării. Aşa cum se cunoaşte, daniile domnilor români la Locurile Sfinte nu au încetat a se face până să fi fost închinate cele dintâi lăcaşuri. Însă, prin punerea satelor mănăstireşti sub oblăduirea călugărilor greci, în special, se asigura o sursă de venit sigură pentru întreţinerea zidirilor şi a vieţii monahale, mai cu seamă într-o vreme în care lumea ortodoxă, aflată sub stăpânire otomană, nu mai găsea resurse pentru a-şi susţine existenţa. 137 Dimitrie Cantemir, op. cit., p. 359. 138 A se vedea actul de judecată din 30 iunie 1626 în pricina dintre călugării greci şi călugării moldoveni pentru măn ăstirea Aron Vodă din Iaşi, închinată de Radu Mihnea voievod la mănăstirea Sf. Ioan Botezătorul de la Sozopole (Eudoxiu de Hurmuzaki, Documente privitoare la istoria românilor, vol. XIV/1, Bucureş ti, 1915, întocmit de N. Iorga,, nr. CCXXII, p. 121; DRH, XIX, p. 106-108, nr. 87). „Numărul mânăstirilor închinate Locurilor Sfinte era în continuă creş tere, fapt ce a produs nemulţumiri în rândul clerului şi credincioşilor români, din pricina multelor abuzuri ale egumenilor şi călugărilor greci trimişi să le admi- nistreze” (Mircea Păcurariu, Istoria bisericii ortodoxe române, vol. 2, Bucureşti, 1981, p. 216). Tema conflic- tului între călugării români şi cei greci, izbucnit odată cu închinările mănăstirilor moldovene la Locurile Sfinte, constituie tema unui alt studiu aflat în lucru. 139 Însemnări de pe manuscrise şi căr ţi vechi din Ţ ara Moldovei. Un Corpus, editat de I. Caproşu ş i E. Chiaburu, volumul I (1429-1750), Iaşi, casa Editorială Demiurg, 2008, p. 149-150. Această notiţă a fost lăsată de Anastasie Crimca drept urmare a „tendinţei lumii avute şi influenţei crescânde a clerului grecesc în Moldova” (N. Grigoraş, Mitropolitul Anastasie Crimca (1600-1629), în MMS, an. XXXIV, 1958, nr. 3-4, p. 304). 140 Marin Popescu-Spineni, op. cit., p. 26. 141 Constantin Cantemir închină mănăstirea sa, Mira, Muntelui Athos, pentru că: „ţara a ajuns la mare cădere. Între altele nu se găsesc nici preoţ i vrednici, care să întreţină cuvenita rânduială bisericească şi monastirească. Aşadar, el face închinarea, ca nu cumva cu timpul să se zădărnicească pomenirea lui” (Marin Popescu-Spineni, Procesul mânăstirilor închinate, p. 20). 142 Teodor Bodogae, op. cit., p. 72-73. 143 Ibidem, p. 73. JUSTIŢIE ŞI FISCALITATE ÎN MOLDOVA 61 th th JUSTICE AND TAXATION IN MOLDAVIA (LATE 16 CENTURY – 17 CENTURY): THE CASE OF THE “DEDICATED MONASTERIES” (Summary) Keywords: taxation, dedicated monasteries, criminal penalties, fiscal privileges Both the subject of our research and the periodical classification we propose are tightly related to Moldavia's politico-juridical relationships with the Ottoman Empire, which have direct implications in the domestic political structure and financial organization, in the criminal code th practices. In the 17 century, the subordination to the Ottoman Empire increased. Afterward, the Phanariote regime introduced in 1714 implied the administration of the two countries like quasi- provinces of the Empire, with the help of Princes of Greek origin, directly appointed by the Sultan, with no consultation of the indigenous political class. These foreign Princes' particular situation led to a political conduct that was their specific one, thus unavoidably determining a significant modification of the Romanian traditional world structures. In our investigation, this will be underlined by analysing the documents that mention criminal penalties that attest the execution of punishments, out of which the most frequent one was the redemption of the offence by paying a sum of money. We must say that the number of such papers is a limited one among the written documents, most of them being acts issued in the aftermath of civil trials and making no distinction between civil and criminal issues as far as the procedure is concerned. These situations are to be explained by the absence of the written motivation for the court order in jurisdictional procedure. Such procedure, consisting in the quoting, in the order, the juridical norm that the judges were referring to when making the decision, became compulsory after Constantin Mavrocordat's request. This is one further reason to establish temporary limits to th th cover the 17 century and the first half of the 18 one. A particular problem are the fiscal immunities acquired by some of the Moldavian monasteries. Among these privileges, there is the levying, by these monasteries, of the fines (“gloabe”) for serious offences (“big deed”) like murder. By right, the investigation of the offences was the responsibility of the Prince, who was also levying the fine, established according to the gravity of the crime. Consequently, we insist upon this aspect pertaining to the relation between two institutions, the Principality and the Church, in the period we have in view, from the perspective of some juridical and fiscal privileges that the monasteries were entitled to. For that, we follow the way in which the criminal fine levied by the Prince or his tax farmers becomes both a modality to punish and a source of incomes. Continuing this idea, we intend to motivate the levying, by some monasteries, of the quantum of punishment for murder (duşegubina), usually meant to the princely court.